ועדת העבודה והרווחה, כנסת 25, פרוטוקול מספר 26, 2023-03-21 00:00

ישראל אייכלר: שלום לכם, אנחנו בישיבת ועדת העבודה והרווחה, כ"ח באדר התשפ"ג, 21 במרץ 2023

ישראל אייכלר:  הנושא שאנחנו מביאים היום זה נושא מאוד מאוד חשוב לנו, לכולנו, לכל אזרח בישראל

ישראל אייכלר:  לפני חג הפסח אנחנו צריכים לעשות דברים טובים לכולם, והדבר הטוב ביותר שיכולנו לעשות בלי להיכנס לשום דבר שנמצא באיזה שהם חילוקי דעות זה הביטוח הסיעודי לנכי צה"ל ולנפגעי פעולות האיבה

ישראל אייכלר:  משרד הביטחון עד היום היה משתתף ב-33% מהפרמיה שהיה משלם המבוטח, ומהיום והלאה לפי ההסכם שנעשה בין ארגוני הנכים לבין חברות הביטוח – משרד הביטחון הסכים להעלות את ההשתתפות של משרד הביטחון מ-33% ל-50%, אם נצליח להעביר את זה, ויהיה זה שכרנו לקראת חג הפסח

ישראל אייכלר:  ולכן ביקשנו לפצל את הנושא של ביטוח הבריאות, הביטוח הסיעודי, מתוך החוק הגדול שעליו אנחנו נדון בכנס הקיץ

ישראל אייכלר:       לפני פסח רצינו לעשות מצווה פשוטה מאוד

ישראל אייכלר:  היות ובאחד באפריל מתייקרת הפרמיה לביטוח, משרד הביטחון בא לקראת ציבור הנכים ואומר: אני מעלה את ההשתתפות שלי בפרמיה הזאת מ-33% ל-50%

ישראל אייכלר:  לכן באנו היום

ישראל אייכלר:       היועצת המשפטית, אני כמה שנים פה ויודע שקודם כל עושים את הפיצול ואחרי זה מקיימים את הדיון על הנושא עצמו ועל כל הנושאים שאתם תרצו

ישראל אייכלר:  מה הנוסח?     

יעל סלנט: אם אני מבינה נכון, הצעת הוועדה היא לפצל את הצעת החוק כך שחלק אחד שלה יכלול את נושא הניכויים מהתגמול של נכי צה"ל, שזה כולל את ההגדרות: "אגף שיקום נכים" או "האגף", "הארגון היציג"  ו"קצין תגמולים" שבסעיף 1 להצעת החוק, וסעיפים 11(3) עד (5) להצעת החוק

יעל סלנט:       את נושא הניכויים מהתגמול של נפגעי פעולות איבה ונשא השתתפות המדינה באמצעות המוסד לביטוח לאומי בביטוחים בעבור נפגעי איבה סעיפים 34(2) ו-(3) להצעת החוק, וחלק אחר יכלול את כל יתר ההוראות שיש בהצעת החוק, שהן לא ההוראות שנקבתי בהן

יעל סלנט:  אלה ההוראות שנוגעות לניכויים מהתגמול ולכל מה שקשור להגדרות של נכי צה"ל, הניכויים מהתגמול והשתתפות המדינה בתגמולים של נפגעי פעולות איבה

יעל סלנט:  הוועדה צריכה להצביע על זה

יעל סלנט:       אם הוועדה תחליט להציע למליאה לפצל את החלק הזה, ההצעה תעלה להצבעה במליאה, ואחרי זה יהיו לנו שני חלקים להצעת החוק

יעל סלנט:  כמובן שאנחנו יכולים להתקדם עם הדיון בינתיים ולדון בסוגיות עצמן

ישראל אייכלר: את חושבת שאנחנו נספיק לפני פסח להעביר קריאה שנייה ושלישית, מבחינת הפרוצדורה?     

יעל סלנט: אני מקווה, אני מקווה

שפרה שחר: אבל אני מבינה שלא מדובר רק בביטוחים, את מדברת גם על הארגון היציג? איך זה צץ פתאום?     

ישראל אייכלר: חבר הכנסת, אתה מסכים לעניין של הפיצול?     

חילי טרופר: כן

ישראל אייכלר: אם כך, אני מעמיד עכשיו את החלטת הוועדה לפצל את החוק שפירטה היועצת המשפטית, יעל סלנט, מי בעד הפיצול? מי נגד הפיצול? מי נמנע?     

ישראל אייכלר: אושר

ישראל אייכלר: הפיצול התקבל פה אחד

ישראל אייכלר:  אנחנו יכולים לפתוח את הדיון על הנושא עצמו, נכון?     

יעל סלנט: כן

ישראל אייכלר: מי יציג?     

יעל סלנט: כדאי שמשרד הביטחון יציג

רגרמן: כמו שאדוני אמר, אנחנו אך ורק בנקודה הספציפית היום שהיא דחופה לנו, בנושא הניכויים סעיף 14

רגרמן:  סעיף 14 מדבר על הניכויים שמשרד הביטחון מבצע בשני אופנים: פעם אחת מדובר בניכוי מהתגמול לטובת דמי החבר בארגון היציג, תשלומים לקרן לעזרה הדדית ודמי השתתפות הן בביטוח חיים והן בביטוח סיעודי שנערך באמצעות הארגון – זה חלק אחד של הסעיף

רגרמן:        החלק השני – זה ניכוי שנעשה בכפוף לבקשה בכתב שיעביר הנכה, או בן משפחה שמקבל תגמולים לפי סעיף 20

רגרמן:  אלה תגמולים שמשתלמים לבן המשפחה לאחר פטירת הנכה במשך 36 חודשים לטובת דמי חברות במתקן ספורט בחברה שמפעיל הארגון, בית הלוחם, או תשלום על הלוואות שהוא קיבל מהארגון

רגרמן:       בחלק השלישי אנחנו מדברים על דיווח, שהאגף יעביר לארגון

רגרמן:  הדיווח יהיה מפורט ויכלול את סוגי הניכויים שנעשים לטובת השימוש של הארגון, שיידע איזה חלק מהניכוי הוא עבור מה, עבור איזה רכיב

רגרמן:  זה מה שאומר סעיף 14 המתוקן

רגרמן:       החלק הנוסף של הסעיף מדבר על הסכום המקסימלי

רגרמן:  כאן אנחנו מדברים על איזה סכום שר הביטחון יהיה רשאי לקבוע בתקנות כסכום מקסימלי לניכוי עבור כל אותם ניכויים, ואנחנו מתייחסים פה לחלק הראשון, שהוא החלק האוטומטי של הניכויים

רגרמן:  כמו שאמרנו, הוא על דמי החבר בארגון, על תשלומים לקרן לעזרה הדדית ועל  הביטוחים, כאשר לגבי הסכומים האלה שייקבעו בתקנות, היום יש גם תקנות, אנחנו פשוט נצטרך לתקן אותן ולקבוע – את הניכוי כבר עשינו בפעם האחרונה שהיינו כאן וקבענו את הסכום המקסימלי

רגרמן:       בסעיף (ג) יש הוראה שמדברת על כך שקצין התגמולים לא ישתמש בסמכות שלו לנכות, אלא לאחר שהודיע בכתב לנכה על הזכות להגיש את ההתנגדות לניכוי, זאת אומרת: ברגע שניתנת אצלנו הודעת הכרה - - -     

ישראל אייכלר: זאת אומרת שאם הוא מתנגד, מחזירים לו את הכסף

רגרמן: כן

רגרמן:  החלק הראשון מדבר על כך שאנחנו נודיע על הזכות להתנגד לניכוי, ובשלב הבא אנחנו מחלקים את זה לשניים: אם הנכה הודיע עד 30 יום מיום ההכרה וכבר בוצע הניכוי, אפשר יהיה להחזיר את הסכום שנוכה אם הוא מתנגד והוא לא רוצה להמשיך בניכוי; ובכל מקרה אחר כשכבר התחילו לבצע את הניכוי והוא מחליט שהוא משנה את דעתו והוא רוצה להפסיק את הניכוי, הוא יופסק מכאן ואילך

ישראל אייכלר: ומה עם השתתפות המדינה? זה מה שמעניין אותי הכי הרבה

רגרמן: השתתפות המדינה זה בדיוק בסעיף הבא, בסעיף 43א

רגרמן:  אנחנו מחליפים כאן את הסעיף הקיים וקובעים שהנכה שזכאי לתגמול, שנערכו לטובתו הסדרי ביטוח – שזה גם ביטוח סיעודי וגם ביטוח חיים, ויש כאן דבר נוסף שמדבר על ביטוח בריאות, שהמדינה עורכת לטובתו, האגף עושה את ביטוח הבריאות – הוא יהיה זכאי להשתתפות המדינה

רגרמן:  החלק של העלאת ההשתתפות יעבור בתקנות בהמשך

ישראל אייכלר: זאת אומרת אנחנו נסמיך בחוק את שר הביטחון להעלות את ההשתתפות של משרד הביטחון, אני מבין שעד היום הוא לא יכול היה, כי הוא מוגבל עד שליש, נכון?     

רגרמן: היום הבעיה היא שהחוק לא קובע שאנחנו יכולים את הביטוח הסיעודי - -      

ישראל אייכלר: - - לסבסד אותו בכלל?     

רגרמן: כן, יש רק לגבי ביטוח חיים, לא כתוב לגבי הביטוח הסיעודי

ישראל אייכלר: אז אנחנו נסמיך את המשרד להעלות את זה?     

רגרמן: אנחנו נסמיך את השר בכלל לקבוע את ההשתתפות, וכשתיקבע ההשתתפות עכשיו בתקנות, אנחנו גם נעלה את הסכום של ההשתתפות

יעל סלנט: כרגע ההשתתפות היא בהחלטת ממשלה

רגרמן: כן

ישראל אייכלר: אז עכשיו זה יהיה בחוק?     

רגרמן: בדיוק, בחוק

ישראל אייכלר: שיוכל להשתתף, ויש לי את המכתב של שר הביטחון, שבו הוא מדבר על 50% התחייבות

רגרמן: נכון, בהחלט זו הכוונה

ישראל אייכלר: יש לכם פה את המכתב? כשיגיע המכתב, אני אקריא את זה עוד פעם, כי אני רוצה שיהיה ברור, שזאת המטרה של הישיבה וזאת המטרה שלנו בחקיקה הזאת

יעל סלנט: כמובן שיש את החלק המקביל של נפגעי פעולות איבה

יעל סלנט:  שלומי מור, אולי תרצה להרחיב?     

ישראל אייכלר: שלומי, מעבר למה שאמרה היועצת המשפטית של משרד הביטחון וכדי שלא נחזור על עצמנו

שלומי מור: שינויים קלים אצלנו – אצלנו בניגוד למשרד הביטחון עד היום לא עוגנה בחוק הזכות של נפגעי פעולות איבה לקבל את ההשתתפות ברכיב הסיעודי ובביטוחי החיים, על אף שעשינו את זה לאורך פסיקת בג"צ ארוכת שנים, עכשיו אנחנו מתקנים ומוסיפים גם את ההשתתפות של המדינה, חוץ מביטוחי חיים גם בביטוח הרפואי וגם בביטוח הסיעודי, אז זה דבר אחד נוסף

שלומי מור:       יש אצלנו קצת שוני לגבי ההודעה מראש – אצלנו זה 60 ימים, ובתום ה-60 ימים אנחנו מתחילים לנכות, אבל אלה ניואנסים

שלומי מור:       דבר נוסף, אני לא יודע אם זה הרגע להעלות את זה, זה לגבי סוגיית ההלוואה שרשאי - - -      

ישראל אייכלר: ההלוואות זה פרט בחוק הזה, אז תיכף נדבר על זה

ישראל אייכלר:  אני קיבלתי את המכתב של שר הביטחון, באיזה סעיף ההתחייבות? בסעיף 2 כותב לנו שר הביטחון גלנט: בכוונת משרד הביטחון לקדם בכנסת הנוכחית תיקון לחוק הנכים, במסגרתו תוסדר השתתפות המדינה – וזה מה שאנחנו עושים עכשיו

ישראל אייכלר:  לאחר מכן ניתן יהיה להגדיל את השתתפות המדינה במימון דמי הביטוח הסיעודי משיעור של 37

ישראל אייכלר: 5% לשיעור של 50%, ואנו מתחייבים לעשות כך

ישראל אייכלר:  אתה שומע, חילי טרופר?     

חילי טרופר: כן

ישראל אייכלר: זה המכתב של שר הביטחון, וזאת הנחת היסוד בדיון הזה

ישראל אייכלר:  אתה רוצה להגיד משהו עכשיו? לא, אז היועצת המשפטית תקריא את הנוסח

איל בן ראובן: יושב-ראש הוועדה, אפשר להעיר משהו לגבי השתתפות המדינה לפני? אני יועמ"ש הארגון

איל בן ראובן:  רק לדייק ולהשלים את מה שהקראת מהמכתב

איל בן ראובן:  כיום יש תקנות, שנקראות תקנות הנכים (השתתפות המדינה בהוצאות ביטוח חיים והוצאות ביטוח סיעודי) משנת 2004

איל בן ראובן:  אלה תקנות קיימות, רק בשנת 2017 המונח ביטוח סיעודי הושמט, והמטרה היא להחזיר את הביטוח הסיעודי לתקנות

איל בן ראובן:  התקנות קובעות שהשתתפות המדינה תהיה בחלק זהה לחלק של הנכה כבר היום, רק שנבין את המארג השלם

ישראל אייכלר: מה כבר היום?     

איל בן ראובן: אני מזכיר שבביטוח חיים וביטוח סיעודי זה היה כך בעבר, 50%-50%, השתתפות זהה

איל בן ראובן:  השלב הבא ששאלת לגביו הוא תיקון התקנות הללו, לאחר שתוענק הסמכות לשר

ישראל אייכלר: אני רוצה שיהיה ברור, ל-50%?     

איל בן ראובן: נכון, כן

ישראל אייכלר: בבקשה, היועצת המשפטית תקרא את הסעיפים

יעל סלנט: אני רוצה להסביר את התיקון לסעיף 1

יעל סלנט:  סעיף 1 זה כל מיני הגדרות שהיו בהצעת החוק הגדולה, בהצעת החוק שעברה רציפות רק הלילה, ורלוונטיות לעניין הזה ספציפי

יעל סלנט:  אין פה איזה חידוש:     תיקון סעיף 1	"אגף שיקום נכים" או "האגף" – אגף שיקום נכים במשרד הביטחון;     		"הארגון היציג" – ארגון ששר הביטחון הכריז עליו כארגון היציג של הנכים;     "קצין תגמולים" – מי ששר הביטחון מינה לקצין תגמולים לפי סעיף 25

יעל סלנט: "     כל ההגדרות האלה הן הגדרות שמתחייבות אחרי זה בהמשך הסעיפים שאנחנו פיצלנו

יעל סלנט:       אני מבקשת שתסתכלו גם על הנוסח המשולב שהנחנו, כי זה קצת יקל על ההבנה

יעל סלנט:       תיקון סעיף 14 	בסעיף 14 לחוק העיקרי –	     

קטן יבוא: סעיף קטן (ב) בסעיף 14 קובע כבר היום – אני אקריא ממש מה הוא קובע: "על אף האמור בסעיף קטן (א) רשאי קצין תגמולים לנכות מן התגמול של נכה דמי חברות לטובת ארגון, שהוכרז על ידי שר הביטחון כארגון יציג של נכים – כמו שאתם שמים לב, את הדבר הזה העלינו לסעיף ההגדרות, אבל זה דבר שכבר היום קבוע בחוק – ותשלומים לקרן לעזרה הדדית של אותו ארגון וכן דמי השתתפות בביטוח חיים הדדי ובביטוח סיעודי הדדי, שסידר הארגון"

קטן יבוא:  עד כאן מה שאומר סעיף (ב) בחוק הקיים, שאנחנו מחליפים אותו כאמור

קטן יבוא:       עכשיו הסעיף הזה יאמר כך:      - - 	"(ב) על אף האמור בסעיף (א), קצין תגמולים ינכה מהתגמול החודשי המשתלם לנכה לפי  חוק זה, דמי חברות בארגון היציג, תשלומים לקרן לעזרה הדדית של הארגון היציג ודמי השתתפות בביטוח חיים הדדי ובביטוח סיעודי הדדי שנערכו באמצעות הארגון היציג, כולם או חלקם לפי העניין

קטן יבוא:       סעיף (א) אומר שאסור לנכה להעביר לאחר את זכותו לתגמול, לתת אותו בערבות, או לשעבדו כל שיעבוד שהוא

קטן יבוא:      עד כאן זה די דומה למה שקבוע כבר היום בחוק

קטן יבוא:  אני רק מסבה את תשומת לב הוועדה, שסעיף (ב) היום בחוק מדבר על רשאי לנכות, וכאן אומרים שקצין התגמולים ינכה, כלומר צריך לנכות

קטן יבוא:  הוא לא רשאי לנכות, הוא צריך לנכות

קטן יבוא:       פסקה (2) מדברת על החלק השני, חלק שהוא ניכוי לפי בקשה של הנכה:     "(2) על אף האמור בסעיף קטן (א), קצין תגמולים, לאחר שקיבל בקשה מפורשת, בכתב, מהנכה או  מבן משפחה המקבל תגמולים לפי סעיף 20א, רשאי לנכות מהתגמול החודשי המשתלם לנכה או  לבן המשפחה כאמור, לאחר ביצוע ניכויים אחרים לפי כל דין, דמי חברות במתקן ספורט וחברה שמפעיל הארגון היציג וכן תשלום בשל הלוואה שקיבל הנכה מהארגון היציג"

קטן יבוא:      הארגון היציג זה בעצם בתי הלוחם

ישראל אייכלר: דיברנו על זה שבכתב זה כולל מייל, נכון?      

יעל סלנט: כתב זה כל כתב בעיניי

ישראל אייכלר: זה לאו דווקא נייר? כדי שהוא יוכל להודיע לכם במייל

איל בן ראובן: מבחינתנו עדיף

יעל סלנט: האגף יעביר לארגון היציג מדי חודש דיווח על כל אחד מהניכויים לפי סעיף זה מהתגמול החודשי המשולם לנכה"

יעל סלנט:      עד כאן התיקונים האלה

יעל סלנט:  אולי נמשיך ונקריא כבר את כל הסעיף

יעל סלנט:  כמו שהסבירה הילה, סעיף קטן (ג) זה סעיף שעוסק בסמכות של שר הביטחון לקבוע את הסכומים המרביים

יעל סלנט: :     	" בסעיף קטן (ג), במקום "הסכום המקסימלי" יבוא "הסכומים המרביים"

יעל סלנט:      כלומר, לשר הביטחון יש סמכות לקבוע את הסכומים המרביים שמותר לנכות כל חודש מהתגמול של נכה, שזה כולל את הכול, גם את דמי החברות בארגון היציג, גם את התשלומים לקרן לעזרה הדדית של הארגון היציג, גם את דמי ההשתתפות בביטוח חיים הדדי וביטוח סיעודי הדדי, וגם את הניכויים על ההלוואות והניכויים לבית הלוחם, מה שאנחנו קוראים במירכאות

איל בן ראובן: להעיר עכשיו או בסוף?     

ישראל אייכלר: בסוף

יעל סלנט: 	"אחרי סעיף קטן (ג) יבוא:" – ופה יש תוספת לעומת הנוסח הכחול שהוספנו:     	"(ג1) קצין התגמולים לא ישתמש בסמכותו לנכות מהתגמול כאמור בסעיף קטן (ב)(1)  אלא לאחר שהודיע בכתב לזכאי על זכותו להגיש התנגדות בכתב לניכוי

יעל סלנט: ";     סעיף קטן (ב)(1) זה רק הקרן לעזרה הדדית ודמי החבר והביטוחים

יעל סלנט:  כלומר, הוא לא יכול להתחיל לבצע את הניכוי, לפני שהוא הביא את זה לידיעת הנכה, שהוא מבצע את הניכוי הזה, ותיכף נראה את ההוראות המשלימות של זה

יעל סלנט:       	בסעיף קטן (ד) –      

יעל סלנט: סעיף (ד) אומר שהנכה יכול להודיע לקצין התגמולים בכתב על התנגדותו לניכוי, ואז מפסיקים את הניכוי בתום חודש מיום קבלת ההודעה

יעל סלנט:  זה מה שהסבירה קודם הילה, נכה שהתחיל לשלם והתחרט במהלך הדרך; הוא שולח בקשה בכתב ומחזירים לו, מפסיקים לנכות לו אחרי 30 מהתגמול

יעל סלנט:  הוספנו כאן עוד איזושהי הוראה, שנוגעת למי שהתחילו לשלם לו לראשונה:     	"על אף האמור בפסקה (1), נכה שקצין תגמולים החל לנכות לראשונה מתגמולו את  התשלומים לפי סעיף קטן (ב)(1) והודיע בתוך 30 יום מיום ההודעה של קצין התגמולים  כאמור בסעיף קטן (ג1) על התנגדותו לניכוי, יושב לו סכום הניכוי מהתגמול

יעל סלנט: "     קצין התגמולים מודיע לנכה: דע לך שאתה יכול להתנגד

יעל סלנט:  אם הוא עושה את זה תוך 30 יום ובינתיים כבר הספיקו להוריד לו, יחזירו לו את הסכומים האלה

יעל סלנט:  עד כאן התיקון לסעיף 14, שזה כאמור החלק של השתתפות הנכה

ישראל אייכלר: איפה השתתפות המדינה?     

יעל סלנט: השתתפות המדינה זה החלפת סעיף 43:     	"במקום סעיף 43א לחוק העיקרי יבוא:     	"השתתפות המדינה 43א

יעל סלנט:  נכה הזכאי לתגמול חודשי שנערכו לטובתו הסדרי ביטוח כאמור 	  בתשלום הסדרי              בסעיף 14(ב)(1) או שהמדינה ערכה לטובתו הסדר ביטוח  	  ביטוח 			 בריאות משלים – זכאי להשתתפות המדינה בדמי הביטוח בעד  				 הביטוחים האמורים בסכום שקבע שר הביטחון באישור ועדת   העבודה והרווחה של הכנסת

יעל סלנט: "     כלומר, יש כאן הסמכה של שר הביטחון לקבוע תקנות, הוועדה מאשרת את התקנות, וזה המסלול שבו נקבעת השתתפות המדינה בביטוחים, גם בביטוח הסיעודי

ישראל אייכלר: מתי אנחנו מאשרים את התקנות? אחרי הקריאה השנייה והשלישית או לפני?     

יעל סלנט: אנחנו צריכים שהחוק ייכנס לתוקף, כדי שלשר הביטחון תהיה הסמכות, ואז אנחנו מבקשים ממשרד הביטחון להזדרז ולהביא את התקנות SOS כדי שהכול יאושר

ישראל אייכלר: אז אנחנו מבקשים מיד, אני מקווה בעזרת השם שביום שני בלילה כבר יאושר החוק בקריאה שנייה ושלישית, אנחנו נעשה את הכול כדי להכין את כל החוק עד אז, ומיד אחרי זה אני רוצה שייצאו התקנות

ישראל אייכלר:  תכינו את זה כבר מראש, כדי שהוועדה תוכל לאשר את זה בישיבה קצרה, ואז באחד באפריל כבר מתחילים לגבות, נכון? אז עם הגבייה של הביטוח הסיעודי כבר תהיה 50% השתתפות, בסדר?     

רגרמן: כן, זאת הכוונה

ישראל אייכלר: אם זאת הכוונה, אז אנחנו על מסלול טוב

יעל סלנט: עד כאן החלק של נכי צה"ל, אולי נשמע אם יש הערות על החלק הזה?     

ישראל אייכלר: אולי תגמרי גם עם נכי פעולות האיבה? אין הבדל גדול, יש רק הבדל טכני, נכון?     

יעל סלנט: חוץ ממה ששלומי העיר על ה-60 ימים, שזה כבר קבוע היום בחוק, אנחנו לא מתקנים את זה

יעל סלנט:       	"בחוק התגמולים לנפגעי פעולות איבה, התש"ל-1970 (להלן – חוק התגמולים) –      	בסעיף 4א –      

יעל סלנט: בסעיף קטן (א)  –     

יעל סלנט: זאת אומרת שכאן יש לנו הסמכה דומה לנכות מהתגמול, רק שפה פקיד התביעות רשאי לנכות ולא חובה עליו לנכות, כמו שהיה בחלק של נכי צה"ל

יעל סלנט:       	"פסקאות (1) ו-(2) יימחקו"

יעל סלנט:      	אלה פסקאות שהכילו את החוק של נכי צה"ל בשינויים המחויבים, ועכשיו אנחנו כותבים את ההוראות כמו שהן

יעל סלנט:       	"אחרי פסקה (1) יבוא:     "(2) על אף הוראות סעיף 15 והוראות סעיף 303 לחוק הביטוח, פקיד תביעות, לאחר  שקיבל בקשה מפורשת, בכתב, מהנפגע או מבן משפחה הזכאי לתגמול לפי חוק זה, רשאי  לנכות מהתגמול החודשי המשתלם לנפגע או לבן המשפחה כאמור, לאחר ביצוע ניכויים אחרים לפי כל דין, תשלום בשל הלוואה שקיבל הנפגע או בן מהמשפחה מהארגון היציג

יעל סלנט:       	(3) המוסד יעביר לארגון היציג מדי חודש דיווח על כל אחד מהניכויים שבוצעו לפי סעיף  	 זה, מתגמולו של נכה או בן המשפחה לפי העניין

יעל סלנט: בסעיף קטן (ג) כל מיני תיקונים טכניים

יעל סלנט:  סעיף קטן (ג) בחוק התגמולים אומר היום שדמי החבר שאמורים בסעיף קטן (א) ינוכו מהתגמול החודשי המשולם לזכאי, רק לאחר שהמוסד הודיע לו כי בכוונתו לנכות את זה מהתגמול החודשי, וכי זכותו להגיש התנגדות בכתב לניכוי בתוך 60 ימים מהיום שקיבל את ההודעה כאמור

יעל סלנט:  זה קבוע כבר היום בחוק, אנחנו רק מבהירים שזה יחול גם על התשלומים הנוספים שיש כאן, שזה לא רק דמי החבר, אלא גם הביטוחים וכל הדברים האלה

יעל סלנט:  אז אנחנו אומרים:     

ישראל אייכלר: איציק סעידיאן הגיע, אני מבקש שתבוא לשבת פה בשולחן על ידינו

יעל סלנט: סעיף קטן (ד) אומר שאם הזכאי לא התנגד לניכוי של דמי החבר, יתחילו את הניכויים בתום החודש שלאחר החודש שבו הסתיימו 60 הימים האמורים, ופה אנחנו אומרים שזה לא רק דמי החבר אלא גם התשלומים האחרים:     	"(ד) בסעיף קטן (ד), במקום "לתשלום דמי החבר" יבוא "לניכוי דמי החבר והתשלומים";      

יעל סלנט: "השתתפות 		6א

יעל סלנט:  נפגע הזכאי לתגמול חודשי שנערכו לטובתו הסדרי ביטוח   המדינה בתשלום 	חיים, ביטוח בריאות משלים או ביטוח סיעודי, באמצעות    הסדרי ביטוח	הארגון היציג או באמצעות המוסד, זכאי להשתתפות המדינה  בדמי הביטוח בעד הביטוחים האמורים, בסכום שיקבע שר  העבודה באישור ועדת העבודה והרווחה של הכנסת

יעל סלנט: " – כלומר, אותו מנגנון של נכי צה"ל

יעל סלנט:        "תחולה		5

יעל סלנט:  על אף האמור בסעיף 14(ג1) לחוק העיקרי כנוסחו בחוק זה, הוראות הסעיף האמור  יחולו רק לגבי מי שניכוי מהתגמול החודשי שלו החל להתבצע לראשונה מיום פרסומו של  חוק זה ואילך"

יעל סלנט:       	יכול להיות שצריך להוסיף לפה גם את ההשלמה שעשינו לזה בסעיף קטן (ד) לגבי זה שישיבו לו תוך 30 יום מהיום שבו החלו לבצע לראשונה את הניכוי

יעל סלנט:  יכול להיות שצריך כאן עוד הוראת מעבר

ערן יוסף: אפשר להחיל את זה גם על הקודמים, לא יקרה כלום

יעל סלנט: אוקי, אז לא, אז רק זה

יעל סלנט:  בסדר גמור

ישראל אייכלר: תודה רבה ליועצת המשפט, יעל סלנט

ישראל אייכלר:  אני רוצה לתת לאנשים לדבר, אבל היות והגיע אלינו אורח מאוד מאוד חשוב שהעלה את הנושא של נכי צה"ל והצורך לשפר את השירות שניתן להם עד כמה שאנחנו יכולים, אני רוצה לברך אותך, איציק סעידיאן, ברוך הבא, ברוך השב, אם אתה רוצה להגיד משהו, עכשיו זה הזמן שלך

איציק סעידיאן: לא, תודה רבה, רק להגיד בגדול שזאת פעם ראשונה שאני מגיע לוועדה, אני לא מכיר כל כך את העולם הזה

איציק סעידיאן:  אני בא לפה בעיקר לשמוע, להבין, לדעת יותר מה קורה, לשמוע בעיקר את הדברים

איציק סעידיאן:  הייתי אצל עידן בשבוע שעבר ודיברנו המון על העניין הזה שבן גוריון עוד בהצהרתו על הקמת המדינה אמר שצבא ההגנה לישראל זו המדינה, ללא צבא אין מדינה

עידן קלימן: צבא העם

ישראל אייכלר: את זה עידן אמר לך?     

איציק סעידיאן: לא, בן גוריון אמר את זה

ישראל אייכלר: לא, אבל הוא ציטט לך?     

איציק סעידיאן: אני אמרתי את זה עוד לפני, אז הוא אמר לי: הנה תראה, זה כבר רשום עוד לפני שאמרת

עידן קלימן: האחדות מאוד חשובה לאיציק

ישראל אייכלר: לכן אני מאוד מחשיב את העובדה שהוא הגיע לדיון הזה

ישראל אייכלר:  לא היית פה כשאמרנו את זה, וזאת התמצית של כל הדיון הזה, כי בעזרת השם כל הנכים יגיעו לגיל זקנה, שיבה ולבריאות איתנה בעזרת השם, אבל מגיע הגיל שאז צריך ביטוח סיעודי וצריך לשלם כל החיים את הביטוח הזה כדי להיות מבוטח ושאם חלילה נצטרך סיעוד, שחברת הביטוח תיתן את זה

ישראל אייכלר:  אז שר הביטחון הסכים להעלות את ההשתתפות של המדינה, של משרד הביטחון, בפרמיה, בתשלום החודשי שהנכה משלם, בסך 50% מההוצאה

ישראל אייכלר:  על זה אנחנו מקיימים עכשיו את הדיון – להסמיך את שר הביטחון לבצע את הדבר הזה, וזכות גדולה בשבילנו, בשבילך להיות פה, כאשר אנחנו מיטיבים עם כל הנכים, כל נכי צה"ל ללא יוצא מן הכלל, מכל סוג שהוא, כולל נפגעי פעולות איבה מכל סוג שהוא

איציק סעידיאן: לגמרי, אני לא מייצג את הפוסט טראומטיים

איציק סעידיאן:  עוד לפני כן, החלום שלי היה להתגייס לצה"ל כי ראיתי בצה"ל מקום ערכי, מקום טהור שלמדתי עליו בילדות, בתורה, על הגבורות של עם ישראל, איך נלחמנו מעצם קיומנו על הזכות להיות יהודים ולהיות עם

איציק סעידיאן:  אני לא משווה את עצמי לבן גוריון, אבל הרבה יודעים שסבלתי מ-PTSD מאוד מוקדם בצבא ונלחמתי להמשיך להיות לוחם

איציק סעידיאן:  עד היום אני מדבר על זה, ואף פעם לא תשמעו אותי אומר לא להתגייס

איציק סעידיאן:  לא משנה מה יהיה, כמה שינסו מהצד להתעלם מזה ולתת לדברים פחות רוחניים ויותר גשמיים להתעלות מעלינו, צריך תמיד לזכור שהצבא זה דבר קדוש, שצה"ל זאת הרוח שלנו, ה"בפנים" שלנו וזה הכי חשוב

איציק סעידיאן:  לא לשכוח אף פעם את הערכים ואת האנשים שאנחנו לפני כל הפוליטיקות

ישראל אייכלר: כן, ברור

ישראל אייכלר:  תודה, תודה רבה לך איציק

ישראל אייכלר:       אני אכבד את עוה"ד עידן קלימן, יושב-ראש הארגון, לומר כמה מילים בעניין

עידן קלימן: אני חושב שכל דבריו של איציק בסלע

עידן קלימן:  קודם כל, אני מבקש להודות לאדוני יושב-ראש הוועדה, שמקדם את הדבר הזה

עידן קלימן:  מעבר לכל הערכים שאיציק דיבר עליהם פה כרגע, המחויבות שלנו היא כמובן לדאוג קודם כל לאוכלוסייה הכי חלשה אצלנו, או לחילופין לאוכלוסייה המתבגרת

עידן קלימן:  שני שליש מכלל נכי צה"ל, מכלל פצועי מערכות ישראל שבזכותם אנחנו יושבים פה, מגיעים לגיל השלישי, ומחובתנו לדאוג להם

עידן קלימן:  מעבר לביטוח הסיעודי, אתם תראו שגם ברפורמת נפש אחת, אנחנו מציעים מספר פתרונות שאני מקווה שהוועדה תאמץ

שפרה שחר: איפה זה? לא ראינו את זה ב-60 עמודים של החוק

ישראל אייכלר: זה יהיה במושב הקיץ, בעזרת השם

שפרה שחר: בעזרת השם, בעזרת השם ובעזרת הרב אייכלר

שפרה שחר:  אני לא משווה אותך חלילה לקדוש ברוך הוא, שלא תבינו את המשפט שלי כמו אורנה ברביבאי ויאיר לפיד, אלא יש שליחים בעולם הזה ויש קדוש ברוך הוא סיעתא דשמיא, כי עד עכשיו שכחו אותם

ישראל אייכלר: תודה

ישראל אייכלר:  הגברת שפרה, עידן באמצע זכות דיבור, בבקשה

עידן קלימן: על הדרך אנחנו גם דואגים לנפגעי פעולות האיבה, שהם בהחלט אנשים ששילמו מחיר יקר על החיים במדינת ישראל

עידן קלימן:  אני מבקש מאדוני יושב-ראש הוועדה, אנחנו שנתיים מאז המקרה הקשה של איציק ושלוש שנים וחצי מאז תחילת המאבק של ארגון נכי צה"ל לטובת השיפור והשינוי של תנאי החיים של פצועי צה"ל

שפרה שחר: איציק שרף את עצמו, בגלל שהזנחתם אותו ועכשיו אתם עושים עליו סיבוב

שפרה שחר:  סליחה שאני משביתה שמחות

שפרה שחר:  אדוני, גם אם תוציא אותי מהוועדה, אני אצא בכבוד, לא יצטרכו להוציא, אבל עושים כאן סיבוב על איציק ועל הלומי הקרב

ישראל אייכלר: אני עוד לא הוצאתי אף אדם מהוועדה, אבל אני רוצה שתכבדי את הדיון

שפרה שחר: הרב אייכלר, אתה יודע כמה אני מכבדת אותך באופן אישי

שפרה שחר:  אם אתה רוצה, אני אצא

ישראל אייכלר: אני רוצה שתכבדי את הדיון

ישראל אייכלר:  אני לא רוצה שתצאי, אני רוצה שתשבי ותכבדי ותקשיבי כמו כולם, ובזכות הדיבור שלך תאמרי מה שאת רוצה

שפרה שחר: אוקי, תודה

ישראל אייכלר: כן עידן, סיימת?     

עידן קלימן: לא, לא סיימתי

עידן קלימן:  אני חושב שלאור חילופי הממשלות, התהליכים הבירוקרטיים הסבוכים שאנחנו נתקלים בהם בשנים האחרונות, אני אודה לאדוני אם הוא ייקח חסות כמו שצריך על ההליך הזה ויעזור לנו לזרז את רפורמת נפש אחת ולהוציא אותה לפועל, כדי שכדבריו של איציק בשבוע שעבר במשרדי, לא יהיה עוד איציק אחד ושנפעל כמה שיותר מהר לטפל בחברים ובחברות שלנו

עידן קלימן:  תודה אדוני

ישראל אייכלר: תודה רבה

ישראל אייכלר:       יש לנו בזום את נתי שקד, זכות הדיבור שלך

נתי שקד: אני רוצה להתייחס לסעיף אחד

נתי שקד:  אני לא בא ממקום רע, להפך אני חושב שזה חשוב

נתי שקד:  אני מדבר על סעיף 4(ב) לגבי הארגון היציג, גם כתבתי לך את הדברים אדוני

נתי שקד:  אם כבר יש דיון שעוסק בהפיכתו של הארגון היציג לארגון בלעדי מייצג לפי חוק, שאני ממש לא נגדו, אני חושב שזה חשוב, כי ככה יהיה סדר בדברים ולא יישמעו 100 קולות בכל דיון, בטח כפי שראיתם בעבר; אבל אם נותנים לארגון נכי צה"ל להיות ארגון יציג בחוק, יש חובה לעשות את הדברים הבאים, אותם אקרא:      א

נתי שקד:  הענקה של ייצוג הולם לכלל הנכויות, בדגש על הלומי קרב שלא יוצאים מהבית ונצרכים

נתי שקד:  אני מדבר על הענקה של ייצוג הולם במועצת ארגון נכי צה"ל;      ב

נתי שקד:  מתן אפשרות לבחירה לארגון באמצעים דיגיטליים, ולא רק באמצעים ידניים בבתי הלוחם שנמצאים בשלושה מקומות, ושלא נותנים אפשרות בחירה לארגון המייצג, במיוחד לנכים קשים שלא יוצאים מהבית

נתי שקד:  כך נוצר מצב שלארגון נכי צה"ל מצביעים בערך 5,000 איש מתוך 60,000;      ג

נתי שקד:  יש פורום לעיוורים, יש פורום לקטועים, יש פורום למלא נכויות בתוך ארגון נכי צה"ל, אבל אין פורום להלומי הקרב, אין נציגות להלומי קרב בארגון נכי צה"ל

נתי שקד:  יש נציגות, היא לא נשמעת, גם לא מזמינים אותם

נתי שקד:  עובדה היא שיש בחור מהצפון, הלום קרב בעצמו בשם יוסי רובין, שלא הוזמן לדיון

נתי שקד:  באמת חשוב שרגע לפני שאנחנו קובעים בחוק – וזה בסדר, אני בעד, כי מה שקורה היום עם כל העמותות וכו' באמת הפך לבלגן, אבל לפני שאנחנו הופכים את ארגון נכי צה"ל לארגון יציג ובלעדי – אנחנו חייבים, לא רק צריכים, חייבים לחייב באותו החוק שתהיה הענקה של ייצוג הולם ושתהיה בחירה באמצעים דיגיטליים, כדי שיישמע קולם של אותם אלה שאתה כל הזמן רואה ושבטח כותבים לך ללא הפסקה

נתי שקד:  תודה רבה

ישראל אייכלר: תודה רבה נתי

ישראל אייכלר:  לאור פנייתך, אני ביקשתי לבדוק, האם אנחנו קובעים עכשיו שארגון יציג זה או אחר, אז אני לא בעניין, כי החוק שלנו עוסק בביטוח סיעודי לנכי צה"ל ונפגעי פעולות איבה

ישראל אייכלר:  הביאו לי את החוק הישן, ההכרזה על ארגון יציג של נכים, ולא תאמין ממתי זה, נתי

ישראל אייכלר:  ב-1959 שר הביטחון לוי אשכול קבע בחוק הנכים על ההכרזה של ארגון יציג של נכים, כך שכשיהיה הדיון בעזרת השם בקיץ על הנושא של החוק כולו, בוודאי ובוודאי הדברים שאמרת עכשיו בפרוטוקול יישמעו ויידונו, איך באמת אפשר לעשות כל מה שצריך לעשות

ישראל אייכלר:  כרגע אנחנו לא מחדשים שום דבר

ישראל אייכלר:       בחוק הזה שמופיע פה הארגון היציג, זה על בסיס של מאז קום המדינה כמעט, מ-59' – אני כבר נולדתי, אבל רוב האנשים פה עוד לא נולדו אז – ועד היום הזה זה הארגון היציג

נתי שקד: היועצת המשפטית, זה נכון? כי אני הבנתי שעד עכשיו זה לא היה מוגדר כארגון יציג

ישראל אייכלר: יש לך את זה פה, אתה רואה את זה? לא משנה, זה לא הדיון

ישראל אייכלר:  מה שרציתי להגיד לך שלא חידשנו שום דבר בעניין, גם החוק הקיים הוא קיים

יעל סלנט: בסעיף 14(ב) - - -     

עידן קלימן: אבל אני מבקש לא להשאיר את הדברים שלו ככה, כי הם פשוט לא נכונים

עידן קלימן:  שלוש משלוש לא נכונים, אז בוא לפחות נשים את האמת על השולחן ונבהיר

ישראל אייכלר: זכותך להגיב

עידן קלימן: קודם כל, כמו שאמרת, ארגון נכי צה"ל הוא יציג מ-1959

עידן קלימן:  בניגוד לדברים שלו, יש נציגות ענפה וגדולה מאוד של פוסט טראומטיים בכל מוסדות הארגון, לרבות הוועד הארצי והדירקטוריון

שפרה שחר: אז לא רואים את התוצאות שלו

עידן קלימן: מעבר לזה, לא הגיעו 5,000 איש להצביע, הגיעו מעל ל-12,000 איש להצביע, ואני רוצה לראות איזשהו ארגון חברתי שמצליח להוציא 12,000 איש בעלי מוגבלויות באותו יום – אגב לא לשלוש נקודות, אלא ל-70 נקודות ברחבי הארץ, אוקי? אחת הבעיות שלנו עם הקטע האלקטרוני, שאותו היינו מאוד שמחים לעשות והוא גם היה חוסך לנו הרבה כסף, הוא הגיל המתבגר של החברים שמצביעים ומתקשים עם זה, ולראיה כשהוצאנו עכשיו את הגיל המתבגר לאילת לסמינריון, הצגנו הרבה מאוד ערוצים אלקטרוניים ונאלצנו לפתוח מוקדים טלפוניים, כי הם לא הסתדרו עם זה, אז צריך גם להתחשב בהם

עידן קלימן:       דבר אחרון שאני שמח לומר, זה שאנחנו הגבנו לאירוע שקרה עם איציק, ולא רק שיש נציגות בכל מוסדות הארגון של נכי פוסט טראומה, לוחמים, גם בכל הגילאים, אלא שאנחנו גם הקמנו עכשיו חטיבה נפרדת לטיפול בפוסט טראומה, שתנוהל על ידי יהודה איש שלום, שאותו אני אשמח להציג לאדוני כאשר נגיע לדיון הזה

עידן קלימן:  יש שם פורום שמייעץ לנכי פוסט טראומה בכל הגילאים מכל הארץ, שכבר התאספו ונפגשו

עידן קלימן:  אני מציע שבמקום לנסות לתקוף כל היום - - -     

ישראל אייכלר: אבל אתה מסכים איתי שזה לא הנושא היום?     

עידן קלימן: בוודאי, אני מסכים עם אדוני

ישראל אייכלר: על כך התכנסנו, אנחנו רוצים להיות ממוקדי מטרה, כדי שעד החג כל נכה יקבל 50% השתתפות בביטוח שלו, זה מה שחשוב לי, וכל השאר יהיה לקיץ

עידן קלימן: חד משמעית, אדוני

רגרמן: אדוני, בנוסף אני אציין שכן יש התייחסות לנושא של הארגון היציג בחוק הנוכחי, בסעיף 14 עצמו, כלומר ההכרזה אכן היתה דאז, אבל החוק כן קובע שהארגון היציג זה הארגון ששר הביטחון הכריז עליו

רגרמן:  אין שינוי, ואנחנו רק מעלים את ההגדרה למעלה

ישראל אייכלר: זאת אומרת שעד היום זה גם היה בחוק, לא שינינו כלום בעניין

רגרמן: כן

ישראל אייכלר: אז זה לא הנושא שלנו

ישראל אייכלר:       גברתי פרמינגר, בבקשה

רות פרמינגר: שלום, אני מייצגת את ארגון נפגעי פעולות איבה

רות פרמינגר:  לגבי הארגון היציג, כמי שעובדת בצמידות לארגון נכי צה"ל ויחד עם עידן, אני יכולה להגיד שאני קצת נפגעת שאנשים לא כל כך מכירים

רות פרמינגר:  כשאנשים עוסקים בצורכי ציבור, לפעמים הם חוטפים המון ריקושטים וזה קשה ולא קל להתמודד עם זה

שפרה שחר: - - - 60 עמודים של חוק

רות פרמינגר: את מפריעה לי בלי שום הצדקה

רות פרמינגר:  את מפריעה לי בלי הצדקה

ישראל אייכלר: סליחה, את מיד רשומה אצלי אחריה

בני פרץ: כבודו, אני פה ומקווה שגם רשום, כי יש לי מה להגיד בנושא הזה

בני פרץ:  אני גם נכה פעולות איבה וגם יש לי אח זכרונו לברכה

ישראל אייכלר: אז תבקש להירשם, אין שום בעיה, זכות הדיבור תהיה שלך

בני פרץ: אני פעיל חברתי, אבל גם נכה פעולות איבה ואח של נכה צה"ל זכרונו לברכה

ישראל אייכלר: הגברת שחר, לא בגלל שקראת קריאת ביניים אני אמרתי שאת אחרי זה, או למרות שהתפרצת, אלא זה היה רשום קודם

ישראל אייכלר:  פרמינגר, בבקשה

רות פרמינגר: קודם כל אני מודה לך על הדבקות שלך להשיג לנו את הנושא המאוד מאוד מאוד חשוב

רות פרמינגר:  אמר עידן לגבי הגיל השלישי והגילאים המתקדמים של הנכים, אצלנו מתוקף האירועים שלנו והפיגועים שלנו, אלה גם צעירים, גם ילדים וגם מאוד מבוגרים

רות פרמינגר:  זה מאוד מאוד חשוב לנו

רות פרמינגר:  אני שמחה מאוד שאתם עושים את הכול, כל צוות הוועדה, תבורכו

רות פרמינגר:       אני רוצה לחזור ולהגיד, שאני מקווה שכבר בימים האלה מכינים את התקנות כדי שלא תהיה שום תקלה שזה לא יגיע בזמן

רות פרמינגר:  כארגון גם יחד עם נכי צה"ל, אנחנו התחייבנו לשפות כל הוצאה כספית, אם הדיון הזה לא יגיע לסיום, ולכן אני מודה לכם

רות פרמינגר:  תודה רבה, ואנחנו כמובן נתראה בדיונים רבים בהמשך

רות פרמינגר:  תודה לארגון נכי צה"ל, שאף פעם לא שוכח אותנו ומסייע גם לנו להביא בפני החברים שלנו את כל הסיוע ואת כל הנגשת הזכויות ככל שאנחנו יכולים, מגיע להם

רות פרמינגר:  תודה

ישראל אייכלר: בקשר למה שאמרת בסוף, אני תמיד מעריך את הדבר הזה, כי אם את מכירה את בניין הגילדות של מדינת ישראל, אף גילדה לא רוצה שמישהו אחר יצטרף אליה, ופה הם התנהגו לא כגילדה, אלא כאנשים עם לב גדול מאוד, ואמרו שאנשים נפגעי פעולות איבה זכאים לדברים האלה

ישראל אייכלר:  אני מברך על כך

רות פרמינגר: נכון, תודה רבה

רות פרמינגר:  אני רק אוסיף שאני מודה לביטוח לאומי, כי אנחנו עובדים בשיתוף פעולה מלא

רות פרמינגר:  אני מודה להם

ישראל אייכלר: אחרי שפרה ידבר גם שלומי, אבל עכשיו עמותת בית חם לכל חייל, שפרה שחם

ישראל אייכלר:  אני מבקש שאף אחד לא יפריע לה

שפרה שחר: תודה ליושב-ראש הוועדה, אני באמת מאוד מעריכה את הדיון הזה

שפרה שחר:  קודם כל אני פחות נכנסת לענייני ביטוחים

שפרה שחר:  הבנתי שפג תוקפו של הביטוח אוטוטו וצריכים להסדיר את העניין הזה גם עבור נפגעי פעולות איבה וגם עבור נכי צה"ל, כולם יקרים לנו

שפרה שחר:       ברשותך, אני רוצה להבין למה אני בכלל יושבת פה

שפרה שחר:  לפני כשנתיים היה מה שאני קוראת לו אסון איציק סעידיאן

שפרה שחר:  איציק יכול להודות או לא להודות שהוא מכיר אותי עוד מזמן הצבא

שפרה שחר:  יש דברים שאני לא יכולה להגיד, הוא אולי יכול לספר, אבל אנחנו מכירים עוד מהתקופה של הצבא

שפרה שחר:  אני לא חשבתי אף פעם לקחת את הדבר הזה ולהשתמש בו שימוש ציני

ישראל אייכלר: רגע לפני הדיון אפילו לא ידעתי שהוא יגיע

שפרה שחר: אני שמחה לראות אותו

שפרה שחר:  אני ביקרתי אותו הרבה פעמים כשאי אפשר היה לראות אותו, אני בקשר רצוף עם אחותו, אנחנו נדבר על זה אחר כך

שפרה שחר:  אני בכל אופן נמצאת כאן, בגלל שבעקבות האסון שהיה, באותו קיץ יצאו עם הכרזות על רפורמת נפש אחת והוזמנתי לוועדות שישבו בבית הלוחם ודיברנו  וישבו שם אנשים חשובים, שלא אזכיר את שמם, כי כולכם יושבים

שפרה שחר:  אנשים שבלי ציניות ישבו וניסו לרדת לעומקם של דברים, מה הם הצרכים של הלומי הקרב, שעד אותו רגע – ואפשר להגיד גם עד היום –בכלל לא טופלו כמו שצריך, הוזנחו, הגיעו לייאוש

שפרה שחר:  שהשם יעזור לי שאני יודעת מי היה נוכח, כשקיבלתי את הידיעה באייפון שמישהו שרף את עצמו באגף השיקום, ואני אמרתי שזה איציק, כי לא פעם ישבו אצלי במשרד ואמרו:  אנחנו נשרוף את עצמנו, בגלל הזנחה פושעת, בגלל ייאוש גדול

שפרה שחר:        אני באמת האמנתי שהדבר הזה יגרום למהפכה, שסוף סוף החברה הישראלית תתכנס ותתחיל לטפל לפחות בארבעה דברים הכי דחופים, שזה קודם כל הטיפול בנפש

שפרה שחר:  החבר'ה האלה לא רוצים כסף, הם רוצים טיפול בנפש; דבר שני, טיפול במשפחות שלהם, כי כל משפחה של הלום קרב, בין אם זאת בת זוג, בין אם אלה הורים, ובין אם אלה ילדים של, מאוד מאוד סובלת ויש להם גם סוג מסוים של פוסט טראומה מדרגה שנייה

שפרה שחר:       אחר כך את כל העניין של התעסוקה, מאוד קשה להם להחזיק לאורך זמן בתעסוקה

שפרה שחר:  אני באופן אישי בעמותה שלי תמיד מעסיקה איזה הלום קרב אחד, ואני יודעת כמה קשה להיות מעסיק של הלום קרב

שפרה שחר:       כל העניין של דיור, כולנו תרמנו בכל מיני יוזמות פרטיות של גיוס המונים כדי שההוא – תהיה לו איזו קורת גג וההוא תהיה לו קורת גג, אז אמרנו שצריכים להסדיר את העניין של קורת גג

שפרה שחר:  יש אנשים שצריכים מענקים גדולים כדי לקנות דירה, כי הם בחיים לא יגיעו לדירה, והם גרים ברחובות או אצל ההורים שלהם, או בכל מיני מחסנים

שפרה שחר:       אמרנו תעסוקה, טיפול שלהם, טיפול במשפחה, תעסוקה ודיור שהם הדברים העיקריים

שפרה שחר:       בא ארגון נכי  צה"ל, שהוא ארגון שיש לי הרבה מאוד כבוד אליו, ובאופן אישי גם יש לי הרבה מאוד כבוד לעידן קלימן, שעם ההקרבה שהוא הקריב למען המדינה אף אחד מאתנו לא יכול להתווכח, ויש לי יראת אלוהים כלפי האיש הזה

שפרה שחר:  אבל ארגון נכי צה"ל הוא ארגון שיש בו כ-70,000 חברים – תקנו אותי אם אני טועה במספרים – שרובם אפילו לא היו לוחמים

שפרה שחר:  מי שהלום קרב, הוא בהכרח לוחם

עידן קלימן: אם את רוצה, נתקן אותך, זה לא נכון

עידן קלימן:  תעצרי, בואי נתקן אותך

עידן קלימן:  לא 70,000 – 50,000 מתוך 57,000, כאשר למעלה מ-65% מהם היו לוחמים שנפצעו בפעילות מבצעית

שפרה שחר: אוקי, קודם כל אני מקבלת את התיקון

עידן קלימן: אבל קודם כל בוא נעמוד על האמת, מעל 65% מהם לוחמים שנפצעו בפעילות מבצעית, רק תקבלי את הנתון

עידן קלימן:  אני לא מפריע לך

שפרה שחר: אתה בכלל לא מפריע לי, טוב שתיקנת אותי

שפרה שחר:  אני יוצאת מנקודת הנחה, שכל הנתונים שאמרת לי נכונים, לא בדקתי אותם

שפרה שחר:  ככה נמשיך את הדיון

שפרה שחר:  אם אחר כך נגלה חלילה שלא, נבוא לרב אייכלר

עידן קלימן: אגב, זה לא משנה את העובדה שמבחינתנו כולם היו בנותינו ובנינו, אנחנו מטפלים בכל מי שהוכר כנכה צה"ל

שפרה שחר: אז בוא תסביר לי איך ישבו שנה שלמה על המדוכה המנכ"ל אשל, שר הביטחון לשעבר גנץ וגדולי חכמי ישראל, ישבו 70 יום ו-70 לילה והוציאו חוק – אני אמנם למדתי קרוא וכתוב ויש לי כמה תארים באוניברסיטה, אבל ישבתי וקראתי אותו 10 פעמים, 60 עמודים, שצריכים איזה 10 יועצים משפטיים שיעזרו לך להבין ולא מצאתי שתי שורות שכוללות את הלומי הקרב

שפרה שחר:  שמעתי שם תיקונים בנפח מנוע של רכב, שמעתי שם שמקצרים את החלפת הרכבים מארבע שנים לשלוש שנים וחצי

עידן קלימן: את אומרת דברים לא נכונים

שפרה שחר: אני קצת יודעת לקרוא, כנראה שאני צריכה לקחת שיעור בקריאה

עידן קלימן: שפרה, לא חייבים לצעוק, אפשר גם בסבבה

עידן קלימן:  העלית שלוש נקודות

ישראל אייכלר: למען הסדר, עידן, מיד אחריה

עידן קלימן: שתיים מתוך שלוש הנקודות שהיא דיברה עליהן כבר טופלו והן לא צריכות חקיקה, זה כבר טופל

שפרה שחר: לא טופל

עידן קלימן: איציק, קיבלת טיפול נפשי למשפחות, כבר יש אישור ל-13,000 ילדים, הורים וכל המעגל הראשוני של הפוסט טראומטיים

עידן קלימן:       אגב, כאשר בא אלי משרד הביטחון ואמר לי: איך אתה מאשר טיפול פסיכולוגי לכל המעגל הראשון של הפוסט טראומטיים, אבל לא לדוגמה לנכי ה-100% פלוס או ה-100%, אמרתי: אתם צודקים, גם לילדה שלי מגיע טיפול, לאבא בכיסא גלגלים, אבל עם זאת, הם נדרשים לזה היום ברמת דחיפות לפנינו, יקבלו את זה עוד לפני התזכיר הקצר

שפרה שחר: למה זה לא מופיע בחוק?      

עידן קלימן: בתזכיר הרחב נכניס גם את הפצועים הפיסיים, אבל משרד הביטחון נערך ואישר עוד בהיות שר הביטחון בני גנץ ואמיר אשל, הם אלה שהריצו תוך שלושה או ארבעה חודשים מהאירוע של איציק, כבר קיבלו כל הפוסט טראומטיים את הזכות לקבל טיפול פסיכולוגי לכל המעגל הראשון, זה לגבי הסיפור של הטיפול הפסיכולוגי

שפרה שחר: למה זה לא מופיע בחוק? למה לקחתם את רוב התקציב לענייני רכבים? למה עשיתם סיבוב על הפציעה של איציק?     

עידן קלימן: הנה עוד אמירה לא נכונה

שפרה שחר: אני עומדת מאחוריה, משום שעובדה, חבר הכנסת רם בן ברק, אתה היית יו"ר ועדה

עידן קלימן: סליחה, אבל את אומרת דברים לא נכונים ומטעה את הוועדה

שפרה שחר: אתה מתפרץ לרשות הדיבור שלי, תתקן אותי אחר כך

עידן קלימן: למעלה מ-60% מתקציב רפורמת נפש אחת מוקצים ל-11% מהאוכלוסייה של נכי צה"ל, למעלה מ-60% מתקציב רפורמת נפש אחת מוקצים לנכי פוסט טראומה ובני המשפחות שלהם, שמהווים 11% מכלל נכי צה"ל

עידן קלימן:  אני אומר את זה, ובניגוד לגברת שרק יודעת לצעוק, אני גם ממוסמך, אני גם ממוסמך

עידן קלימן:  כל אמירה שתצא מנציג ארגון נכי צה"ל בוועדה הזאת מעתה ואילך, תישען על מסמכים בלבד, מה שמפריד בינינו לבין כל מיני אנשים פה שמביעים דעות, וזה בסדר, כל אחד יכול להביע את דעתו

שפרה שחר: הרב אייכלר, אני מבינה שעידן קלימן קיבל רשות דיבור ולא אני

עידן קלימן: אף אחד לא ילמד את ארגון נכי צה"ל לטפל בנכי הפוסט טראומה

עידן קלימן:  הם בשר מבשרינו, אני עובד בארגון נכי צה"ל מעל 20 שנה, אני פצוע צה"ל מעל 30 שנה

שפרה שחר: סליחה, עד עכשיו הכול היה פיקס, הכול היה נהדר?      

רות פרמינגר: אף פעם לא יהיה נהדר ופיקס, אף פעם, עובדים גם עם מה שיש

שפרה שחר: כשלוקחים את כל הכסף לרכבים, לא נשאר הרבה לפוסט טראומה

רות פרמינגר: אבל את לא יכולה לדבר בלי תיקוף של מסמכים

עידן קלימן: יש לי בבית אבא שהיה נכה פוסט טראומטי

עידן קלימן:  אני גם לא נכנסתי בעמוד ביום שישי, היא לא תלמד אותי מה זה פוסט טראומה, מה זה להיות בן משפחה של פוסט טראומטי ומה זה להיות מוקף בחברים פוסט טראומטיים

עידן קלימן:  אנחנו יכולים להציג פה, כשנפסיק לצעוק ונתחיל לדבר, כי בחוץ צועקים מספיק - -     

שפרה שחר: נתחיל ללחוש

שפרה שחר: אתה בינתיים רק נכנס לדבריי ונואם

עידן קלימן: - - אנחנו נציג פה, לבקשתה של הוועדה, את כל הדברים המדהימים שעשינו לטובת נכי הפוסט טראומה ועוד נעשה

עידן קלימן:  אגב, מה שהגברתי הנכבדה לא יודעת זה שגם ברכב ובדיור יש התייחסות לפוסט טראומטיים, הם גם הנהנים

שפרה שחר: בחוק אתם נתתם להם 200,000 שקל, כשאתם לוקחים לעצמכם 2

שפרה שחר: 5 מיליון למענקי דיור

ישראל אייכלר: הגברת שחר, אני אתן לך אחר כך להגיב לכל הדברים, גם שלו וגם של חבר הכנסת בן ברק שידבר אחריו

עידן קלימן: את מדברת שטויות, וגם היום בזמן הצעקות, יושבות שתי ועדות מקצועיות נוספות

שפרה שחר: אני מדברת שטויות

שפרה שחר: למה צריכים ועדות? יש ועדה אחת בכנסת

עידן קלימן: אחת בתל השומר

ישראל אייכלר: אני אתן לך להגיב אחר כך, ישמעו אותך, עכשיו לא שומעים

ישראל אייכלר:  אני אתן לך להגיב אחר כך, תרשמי

עידן קלימן: יושבות שתי ועדות מקצועיות על המדוכה: ועדה אחת שבוחנת את כל צרכי הדיור הייחודיים לנכי פוסט טראומה, היא כבר בפעולה ועובדת; ועוד ועדה שיושבת בתל השומר שעוסקת במחלות הנלוות לנכי הפוסט טראומה, שאותן הארגון העלה תחת רפורמה נפש אחת

ישראל אייכלר: תודה רבה

ישראל אייכלר:       חבר הכנסת רם בן ברק

שפרה שחר: סליחה, אני יכולה להגיב?     

ישראל אייכלר: אני אתן לך להגיב

ישראל אייכלר:  את תשמעי גם אותו, ואחרי זה תגיבי

איציק סעידיאן: אני חייב להגיד שני דברים לשפרה

איציק סעידיאן:  שפרה, אני מכיר אותך

שפרה שחר: לי אסור לספר, אתה יכול לספר

איציק סעידיאן: אני נזכר פתאום בהמון דברים

איציק סעידיאן:  אני מעריך אותך, כמו שאני מעריך את עידן, ואני מאמין שגם הוא יודע כמה את פועלת

איציק סעידיאן:  אני מכבד אותך מאוד

איציק סעידיאן:  יש התייחסות לא קטנה לפוסט טראומטיים

איציק סעידיאן:  עידן עצמו לא מוכר, אבל שמעתי באיזו פעולה הוא היה

איציק סעידיאן:  אולי הוא לא מוצהר, אבל כל מי שהיה באירוע של לחימה, הוא פוסט טראומטי, מוכר או לא מוכר זאת כבר החלטה של האדם

איציק סעידיאן:  יש התייחסות גם בדיור וגם ברכב, כמו שהוא אמר

איציק סעידיאן:  לגבי הרכב למשל, פוסט טראומטי שמקבל היום 50%, מקבל 130,000 שקל והמחירון עלה

עידן קלימן: הוא מקבל בדיוק מה שמקבל קטוע רגל

איציק סעידיאן: וזה יעלה לו ל-160,000 שקל אחרי התיקון, שזה גם חיסכון בשבילו, בסוף זה מקל גם על הפוסט טראומטי

איציק סעידיאן:       את התייחסת להמון דברים

איציק סעידיאן:  גם העניין של דיור וגם העניין של טיפולים בילדים עובדים כבר עכשיו

איציק סעידיאן:  אני יודע על ילדים שעוברים טיפולים

איציק סעידיאן:  בכניסה לפה מישהו אמר לי שהוא נפגע פעולות איבה ויש לו 10 ילדים שהתחילו לקבל טיפולים

איציק סעידיאן:  אם כבר מדברים על ביטוח משכנתאות, צריך לבטח את הפוסט טראומטיים

איציק סעידיאן:  גם ביטוחי חיים מתקשים לתת לנו

איציק סעידיאן:  אני חושב שיש הרבה דברים שצריך לעבור על החוק ולקרוא אותם

איציק סעידיאן:  לא בטוח שזה מושלם, אבל - - -     

ישראל אייכלר: עוד יהיו לנו המון דיונים על החוק הזה

ישראל אייכלר:  עכשיו אנחנו רק דנים בנושא הספציפי, אני ממוקד מטרה, אבל בכל זאת, היות וזה עלה, אני חייב לתת לאנשים לדבר

ישראל אייכלר:        גם לחבר הכנסת רם בן ברק, יושב-ראש ועדת החוץ והביטחון לשעבר, יש מה לומר

רם בן ברק: לצערו לשעבר

ישראל אייכלר: אבל עדיין חבר בוועדה

ישראל אייכלר:  יש לך חברים טובים שם

רם בן ברק: כן

רם בן ברק:  שלום לכולם

רם בן ברק:  יש כאן אנשים טובים מאוד סביב השולחן, ולכולם יש רצון מאוד מאוד טוב

רם בן ברק:  כל אחד בא מתחום אחר, ואין חולק שארגון נכי צה"ל הוא הארגון היציג הגדול, שמייצג את רוב פצועי צה"ל

רם בן ברק:  עם זאת, צריך להגיד ביושר, שיש לנו בעיה עם הלומי הקרב

רם בן ברק:  הנושא של הטיפול בהלומי הקרב לא זוכה למענה המיטבי, למרות הרצון הטוב של הרבה מאוד גורמים, ולמרות הרבה מאוד דברים שנעשו ברפורמת נפש אחת

רם בן ברק:  אבל הבעיות הן בעיות ייחודיות שאינן דומות לדברים אחרים, והן צריכות לקבל מענה ייחודי

רם בן ברק:       אגב, זו לא בעיה של ארגון נכי צה"ל, זו בעיה של משרד הביטחון, של אגף השיקום, שם נמצאת האחריות

רם בן ברק:  האחריות לנכי צה"ל במשרד הביטחון, לא בארגון נכי צה"ל

רם בן ברק:  אני חושב שאין מנוס מהקמה בתוך ארגון נכי צה"ל חטיבה שכל יעודה היא טיפול פרטני, כל מקרה לגופו, בהלומי הקרב

רם בן ברק:  אין מנוס, זה מקרה ייחודי

עידן קלימן: אתה לא היית נוכח כשהכרזנו שהקמנו חטיבה כזו לפני מספר שבועות בראשותו של יהודה איש שלום

שפרה שחר: למה הכול במחשכים? למה לא בכנסת?      

רם בן ברק: איפה? איפה הקמתם את החטיבה?     

עידן קלימן: כמו שאמרת, בארגון נכי צה"ל

שפרה שחר: כי תמיד יש לכם דיונים במחשכים, שאף אחד לא רואה ולא שומע, ובסוף אתם באים עם תוצאות, שאתם אומרים ש-60% – זה פשוט לא יאומן

שפרה שחר:  פשוט נתונים לא נכונים

רם בן ברק: אגף השיקום במשרד הביטחון הוא זה שאחראי

שפרה שחר: זהו, זה אגף השיקום, למה ארגון נכי צה"ל?     

רם בן ברק: ארגון נכי צה"ל הוא זרוע ביצועית, הוא משהו אחר

רם בן ברק:  האחריות לחיילים וללוחמים נמצאת במשרד הביטחון

רם בן ברק:  ארגון נכי צה"ל, מתוקף היותו ארגון יציג, מסייע ועושה הרבה מאוד דברים

שפרה שחר: אני מסכימה עם חבר הכנסת בן ברק

רם בן ברק: לכן אנחנו צריכים להתכנס לפתרון הזה, ועובדה שמאז הטרגדיה של איציק סעידיאן, שלזכותו ייאמר שהוא העלה את הנושא הזה, ואילולא הדבר הנורא שקרה לו, כנראה היינו ממשיכים להתגלגל בחוסר מעש מספק בטיפול בהלומי הקרב

שפרה שחר: ואנחנו שנתיים אחרי זה בלי פתרון

רם בן ברק: עדיין יש כאן בעיות, שאני בטוח שלא רק אני, כולם נתקלים בהן: בעיות של דיור, בעיות של השתלבות בעבודה, בעיות של שיקום בעיקר

רם בן ברק:  כשאתה מדבר על פגוע נפש, אתה מדבר על שיקום, זה הדבר המרכזי

רם בן ברק:  אתה צריך חבילה ממש פרטנית לכל אחד: איך אתה מחזיר אותו למעגל העבודה, איך אתה מוציא אותו מהבית, איך אתה נותן לו לראות לפעמים אור שמש, אלה הדברים החשובים, וזה חייב להיות פרטני, זה לא יכול להיות גורף: עכשיו נותנים X לכולם

רם בן ברק:  צריך ממש לגעת בכל אחד ואחד

רם בן ברק:  אני חושב שלשם צריך להתכנס ולמצוא את התקציבים הנכונים כדי לעזור להם בשיקום שכולל כמובן הרבה מאוד דברים של דיור, תעסוקה ודברים אחרים

רם בן ברק:  תודה

שפרה שחר: למרות שהוא מהאופוזיציה, אני מסכימה אתו

רם בן ברק: אין אופוזיציה וקואליציה - -     

איציק סעידיאן: - - במקום הזה לגמרי

שפרה שחר: אתה יודע שזאת היתה בדיחה, בהמשך לשיחה פרטית שלנו

ישראל אייכלר: חבר הכנסת רם בן ברק, אני רוצה לעדכן אותך שדיברתי על המכתב ששלחת אלי וגם על כל מה שאמרת פה גם עם שר הביטחון וגם עם שר השיכון

ישראל אייכלר:  אני מניח שהם יודעים שלקראת הבאת החוק הגדול בקיץ, הם יתייחסו לעניין הזה

ישראל אייכלר:  אני לא יכול לדבר בשמם, אבל הם קיבלו את הדברים שלך בדיוק ברוח שאתה דיברת עכשיו

ישראל אייכלר:       חבר הכנסת חילי טרופר, בבקשה

חילי טרופר: קודם כל תודה על הדיון

חילי טרופר:  אני חושב שנצטרך להקדיש לחוק בכלל ולכל המשמעויות שלו, לא הכול אגב בחוק, חלק בתקנות, הרבה מאוד עבודה במושב הקיץ

חילי טרופר:  אני חושב שברמה הערכית אין הרבה נושאים יותר חשובים מזה, ואני שמח שאתה מסמן את זה כיעד מרכזי

חילי טרופר:  אני רוצה להגיד תודה לכל מי שמעורב ופעיל בנושא, איציק שהעלה את זה למודעות, אבל יש הרבה אנשים ששותפים

חילי טרופר:       לא מעט שנים עזרתי לחברים מול אגף השיקום

חילי טרופר:  לצערי המקרה של איציק העלה את זה לסדר היום

חילי טרופר:  מאז יש שינוי דרמטי באגף השיקום, צריך גם להגיד את זה, כלומר אין מה להשוות

שפרה שחר: ברור, העפנו את חזי משיטה

חילי טרופר: אפשר לצקצק

שפרה שחר: לא, אני לא מצקצקת, אני מחזקת את הדברים שלך

שפרה שחר:  העפנו את ראש אגף השיקום שהיה זוועה, וברוך השם לימור עובדת כמו שצריך

חילי טרופר: לימור היא באמת יוצאת דופן

שפרה שחר: נכון, היא יוצאת דופן, היא שינתה את כל הכיוון

חילי טרופר: וכל הצוות שלה

חילי טרופר:  עשינו דרך מאוד ארוכה, אין מה להשוות לעומת מה שהיה

חילי טרופר:  אגב, הנושא של טיפולים רגשיים שהעלית, אני מכיר אותו, איך אני מכיר אותו? כי אני מכיר אנשים שנעזרים בו, אלא שהבקשה שלהם היתה שלילדים שלהם הטיפולים הרגשיים המותרים לא עוזרים, והם ביקשו הכרה באיזה טיפול דרך צמחים

חילי טרופר:  זאת אומרת שכבר נעשתה דרך, עכשיו גם לימור אמרה שהיא צריכה עזרה בחוקים ובתקנות

חילי טרופר:  אין בעיה, אבל נעשית דרך מדהימה, הרבה בזכות ארגון נכי צה"ל, הרבה בזכותם

שפרה שחר: הם לא אלה שעמדו בראש המאבק

חילי טרופר: אני גם לא מבין מה הצורך הזה לקחת קרדיט מאנשים

שפרה שחר: אבל עזוב

חילי טרופר: אם עזוב, אז עזבי

שפרה שחר: סליחה אדוני, אני בזמנו זימנתי את הדיון

שפרה שחר:  אני מייצגת הרבה מאוד הלומי קרב

שפרה שחר:  בזמנו אני העליתי את העניין, ארגון נכי צה"ל בכלל לא היה אז בעניין, כשאנחנו עשינו את המאבק

ישראל אייכלר: חברת הכנסת שחר, יש לי הצעה בשבילך, מי שאיננו חבר כנסת לא יכול להתווכח עם חבר כנסת בזמן שהוא מדבר

ישראל אייכלר:  אם תיבחרי באיזושהי רשימה, תשבי פה ותתווכחי

חילי טרופר: אני בעיקר רוצה להציע הצעה מאוד פשוטה, תשתחררי – ושכולנו נשתחרר מהצורך הזה להטיף לאחרים, להוריד מישהו אחר, להגיד מה הוא עשה לעומת מה שאני עשיתי

חילי טרופר:  חבר'ה, המשימה פה היא הרבה הרבה יותר גדולה

חילי טרופר:  אני במובן הזה חייל פשוט של המשימה הכי גדולה, חייל של איציק, חייל של עידן, חייל גם שלך וחייל גם של אגף השיקום

חילי טרופר:  גם כשיש לי קשיים, אני לא חושב שיש לי עסק עם אנשים שאין להם לב עצום

חילי טרופר:  בירוקרטיות, מנגנונים, נושאת מטוסים שזזה לאט, גם בעיניי לאט מדי – אגב, אני לא בטוח שבשקט הם גם לא יגידו שגם בעיניהם לאט מדי – אבל עכשיו המטרה היא לא לתת פה בראש למישהו, אלא לרתום למשימה הספציפית הזו של הביטוח, כי כמו שהרב אייכלר אמר יש לנו משימה לקראת פסח, וגם כשיגיעו לדיון, ואולי זה סוג של מבוא לדיון, אני רוצה לקוות שכולם ישתחררו מאיזה שהם משקעים שיש להם ויבואו עניינית לדון בעניין הצרכים

חילי טרופר:       אני גם אתבאס בשביל איציק שעשה את כל המאמץ ובא לפה כדי לראות מריבות על קרדיטים

חילי טרופר:  עזבו אותנו מזה

חילי טרופר:  חבר'ה, יש לנו פה משימה גדולה, המשימה היא אחת, ואם כולנו נתכוונן אליה ונעשה טיפה פחות פרצופים ונשלב כולנו ידיים - - -     

שפרה שחר: - - -     

חילי טרופר: מהרגע שאת פה, את עסוקה בלומר למה אחרים לא עשו

חילי טרופר:  עזבי, יש לנו משימה של ביטוח ויש לנו משימה אחרי החגים להביא חוק מעולה לכל נכי צה"ל

חילי טרופר:  כמו שאמר חבר הכנסת בן ברק, הם האוכלוסייה שהוזנחה במשך שנים יותר מכולם, כי זאת היתה פציעה שקופה, הרבה יותר קל לראות את עידן שיושב על כיסא גלגלים מאשר אולי חבר שלו שנלחם לצדו והפציעה היא בפנים

חילי טרופר:  התעוררנו – מאוחר מדי, כואב מדי, אנשים שילמו על זה מחיר, אבל התעוררנו, אז עכשיו בוא נהיה שם ונפסיק להסתכל אחורה

ישראל אייכלר: משרד הביטחון רוצה להגיב ולהוסיף?     

רגרמן: למרות שהדיון בעינינו צריך להתמקד בנושא של הביטוח הסיעודי ואנחנו היינו רוצים להשלים את זה היום, אבל לאור מה שנאמר, נעשתה עבודה מדהימה באגף השיקום

רגרמן:  המון המון עשייה, גם לגבי הפוסט טראומטיים וגם בכלל, בהובלה של לימור ובהירתמות של כל המשרד כולו

רגרמן:  אנחנו חושבים שהדרך עוד ארוכה, אבל צריך לראות גם את מה שכבר נעשה

רגרמן:  בדרך לפנינו עוד החוק הגדול, כמו שאמרת, שכולל את כל שאר הפרקים, שזה הפרק של הרווחה והפרק הפסיכו-סוציאלי והרפואי ועוד המון המון זכאויות, שאנחנו מתכוונים גם לעגן וגם להרחיב יחד עם ארגון נכי צהל שמקדם את הנושא הזה יד ביד

רגרמן:  אנחנו צריכים רק עוד קצת להמתין

רגרמן:       מעבר לזה, כפי שעידן אמר, בנושא של הדיור גם הוקמה ועדה שיושבת עכשיו על המדוכה, שעוסקת במציאת פתרונות ייחודיים בנושא הדיור לפוסט טראומטיים

רגרמן:  צריך לבחון את זה באופן ייחודי ביחס לצרכים שלהם

רגרמן:  כאשר היא תשלים את המשימה שלה, וככל שיאומצו ההמלצות שלה, גם את זה אנחנו נעגן בחקיקה

רם בן ברק: וגם שהשיקום יהיה חלק מהתכנית

רגרמן: בהחלט, הוא יהיה חלק מהתכנית, הוא כבר חלק מהתכנית

שפרה שחר: למה הדיון לא בכנסת?     

רגרמן: חלק מהדברים לא נכנסים לחקיקה, כי הם בטיפול

ישראל אייכלר: הוא יגיע, הוא יגיע לכנסת

רגרמן: זה יגיע בשלב היום

רגרמן:  כיום אנחנו רוצים להתמקד גם בנושא, שאמנם הוא קטן, אבל מאוד מאוד חשוב, של הביטוח הסיעודי, ולשם כך התכנסנו

ישראל אייכלר: יש לך איזשהו מועד שאתם חושבים שתגישו את זה? מתי?     

רגרמן: מקווים במושב הבא לדון בכול

ישראל אייכלר: בתחילת המושב?     

עידן קלימן: אני חושב שלא הילה צריכה להגיד את זה, אלא אנחנו צריכים להגיד את זה עליהם, כי הרבה שנים היועצת המשפטית שלך, שהיא אחת היועצות המשפטיות הטובות ביותר שאי פעם נתקלתי בהן וליוותה אותנו במאבקים קשים מאוד - -     

ישראל אייכלר: יעל סלנט קוראים לה

עידן קלימן: - - עוה"ד יעל סלנט, והיא זוכרת איך אנחנו ישבנו בצדדים שונים של השולחן בכיסוחים

עידן קלימן:  אני רוצה להגיד לך, שאנחנו יצאנו למאבק לא כמטרה, אלא כאמצעי

עידן קלימן:  אני חושב שאני מתחבר למה שאיציק ניסה להגיד יחד אתי, ואת זה אני אומר גם לחבר הכנסת רם בן ברק, שהוביל אתנו הרבה מאוד מהלכים

עידן קלימן:       ראשית, אנחנו נמצאים בשינוי היסטורי, וצריך לומר על האנשים האלה שיושבים משמאלי, היועצים המשפטיים האלה שכולם גם הורים לילדים, הם יושבים אתי בשעה תשע, עשר ואחת עשרה בלילה ועושים עבודת קודש

עידן קלימן:  קל מאוד להגיד את הדברים הרעים, אבל אני חייב לומר שהשינוי מורגש

עידן קלימן:  יש עוד דרך ארוכה, אבל השינוי מורגש

עידן קלימן:       בנוגע לדבריו של חבר הכנסת טרופר, רק אדייק, כי אני חושב שזה היה גם חשוב לאיציק, רפורמת נפש אחת – תכליתה ותפקידה לדאוג לכלל נכי צה"ל, במיוחד לנכי הפוסט טראומה לאור ההיסטוריה העגומה שהיתה

עידן קלימן:  אף נכה לא טופל כמו שצריך לפני המעשה הטרגי של איציק, לא הנכים הפיסיים ולא הנפשיים, גם הנכים הפיסיים סובלים מבעיות נפשיות, אבל זה פשוט לא בא לידי ביטוי, כי כמו שאמר חבר הכנסת טרופר, רואים את כיסא הגלגלים שלי, לא רואים את ההיתקלות שלי בעזה ואת מה שהרגשתי וראיתי, ולכן אין פה אחד על חשבון השני, לכולנו פה יש אחריות לדאוג לכל נכי צה"ל ובני המשפחות שלהם

עידן קלימן:  אני חושב שאיציק ניסה להבהיר שזה לא בא אחד על חשבון השני

עידן קלימן:  אני גם חושב שמשרד הביטחון הראשון שיגיד שאנחנו צודקים בעניין הזה

עידן קלימן:  אחריות הוועדה בתהליך הזה של רפורמת נפש אחת בחקיקה היא לדאוג שכל האוכלוסיות של נכי צה"ל מקבלות פתרון, וסליחה שאני אומר את זה, אבל אנחנו חיים בשכונה הכי מופרעת במזרח התיכון, ולצערי הרב אנחנו יושבים פה היום לא רק עבור הפצועים של היום, אלא גם עבור הפצועים של העתיד, כי כל יום יש 100,000 ילדים ששומרים עלינו מסביב למדינה ויש פצועים שמשלמים מחיר כבד, והתפקיד שלנו לדאוג שכל מי שייפצע גם בעתיד, תהיה לו רשת ביטחון אמיתית שתדע לטפל בו

ערן יוסף: מבחינת לוחות הזמנים והאופן בו אנחנו רוצים להתקדם, הביטוח הסיעודי כרגע זה פרק דחוף ואנחנו רוצים לסיים אותו היום, מחר

ערן יוסף:  על שולחן הוועדה יש הצעה שכבר עברה קריאה ראשונה, קראנו לה רכב ודיור, אבל היא לא רק רכב ודיור, יש בה גם סעיפים כלליים, מכיוון שאלה הפרקים הראשונים שמוכנים, ואי אפשר לקדם פרקים מסוימים בלי החלק הכללי

ערן יוסף:  לכן גם הגענו לסעיפים שאנחנו מדברים עליהם עכשיו

ערן יוסף:  מבחינתנו, כמובן מיד בתום הפגרה אפשר להתחיל לדבר על הפרקים שמוכנים וכבר הונחו על שולחן הכנסת

ערן יוסף:  הפרקים האחרים בעבודה

ערן יוסף:  הם בעבודה, כי אנחנו יושבים עם ארגון הנכים והם סוגרים עד כמה שאפשר את הפרטים הכי קטנים, כדי שנוכל – אני מאוד מקווה – בתחילת חודש מאי לפרסם תזכיר משלים של הפרקים הנוספים; יכול להיות שגם זה יהיה בחלקים, אני לא יודע, השאיפה היא שמה שחסר כבר יבוא ביחד בתחילת חודש מאי

ערן יוסף:  אני כבר אומר, שגם אם ברכב ובדיור יש דברים שאנחנו נגלה במעלה הדרך שצריכים עוד להשלים או לשנות, יגיעו תוצאות ההמלצות של הוועדות ואנחנו נשלב אותן במעלה הדרך

ערן יוסף:  לא נספיק בדיונים על הרכב ועל הדיור? נכניס אותם בשלב הבא

ערן יוסף:  אנחנו רוצים שהגלגל יתחיל לנוע, כי אם נחכה עד שהכול יהיה מוכן ורק אז נניח את זה על שולחן הוועדה, אנחנו נתעכב חודשים ושנים

ישראל אייכלר:   בכל אופן הוועדה תהיה מוכנה בכל שעה ובכל יום שתרצו, שתביאו מה שתביאו ותגיעו להסכמות

שפרה שחר: אבל למה בשיטת הסלמי?     

ישראל אייכלר: המוסד לביטוח לאומי, שלומי מור רצה להוסיף

שלומי מור: הערה קטנה, אדוני

שלומי מור:  הנוסח שמובא כאן, פעם ראשונה נותן לשר גם את האפשרות לקבוע את הסכומים שינוכו מגמלה אגב הלוואה

שלומי מור:  למיטב ידיעתי, עד היום השר לא קבע סכומים מקסימליים שניתן לנכות אגב הלוואה

שלומי מור:  לעניות דעתי, יותר רלוונטי בניכוי הלוואה הוא לקבוע שלא ניתן לנכות יותר מאחוז מסוים, לדוגמה לא יותר מ-25% מגמלתו השוטפת של נכה, תנוכה בגין הלוואה; זה נראה לי יותר מתאים מאשר לקבוע fix price, כי הלוואה זה משהו שהוא יותר אישי ויותר ספציפי של נכה

יעל סלנט: לנכי צה"ל יש גם חברות בבית הלוחם, גם הלוואות וגם חברות בבית הלוחם, שהשר יכול עכשיו לקבוע את הסכום המרבי גם לגביהן

איל בן ראובן: אם חזרנו לדיון על סעיפי החוק, אני אודה לזכות דיבור

ישראל אייכלר: אני אתן דקה לשפרה להגיב על הדברים שהיא עוד לא אמרה

שפרה שחר: חבל לי שחבר הכנסת בן ברק יצא, כי רציתי שהוא יאשר את הדברים שלי

שפרה שחר:  אני לא אוהבת לדבר על אדם שלא בנוכחותו

שפרה שחר:  היו לנו כמה שיחות

שפרה שחר:  לאחרונה נפגשנו באקראי, והיתה לנו שיחה שבה הוא אישר לי, אישר לי כיו"ר ועדת החוץ והביטחון לשעבר שהכיר טוב את הפרטים, שהחוק שבסופו של דבר הובא להצבעה לא כלל ועשה עוול עם הלומי הקרב – אלה היו מילותיו ורציתי שהוא יאשר לי את זה

שפרה שחר:  את זה אנחנו רוצים לתקן, ולא עכשיו בשיטת הסלמי קודם נדבר על הרכבים, אחרי זה נדבר על הדיור ואחרי זה נדבר על השיקום של הלומי הקרב

שפרה שחר:  לא, בואו נדבר קודם על השיקום של הלומי הקרב, שגם כולל סעיפי דיור כמובן

עידן קלימן: בואי נדבר קודם מה את מבינה בשיקום, מי את? את מי את מייצגת? איפה היית בוועדת איל בן ראובן?      

רות פרמינגר: נכון, ישבנו פה כמה שנים טובות עם אלאלוף, ולא ראינו אותך

שפרה שחר: סליחה, לא הסכמתם שנגיע לוועדת איל בן ראובן

עידן קלימן: איך יכול להיות שגם ארגון נכי צה"ל וגם אגף השיקום וגם הממשלה מסכימים לתהליכים, ובאה הגברת ואומרת - - -     

שפרה שחר: עידן, אני מייצגת פה הרבה מאוד אנשים, אתה מנסה לעשות לי דה-לגיטימציה

שפרה שחר:  לא אתן לך לעשות את זה

שפרה שחר:  אתה עשית סיבוב מכוער על הלומי הקרב, ואני עומדת מאחורי המילים שלי

בני פרץ: כבודו, אם ימשיכו ככה, לא ייצא שום דיבור

בני פרץ:  זה פוגע בכבודם של הנפגעים

עידן קלימן: תראי לאיזה דיון את גוררת אותנו, לצעקות ולצרחות

שפרה שחר: כן, אין לי שום טובת הנאה בסיפור הזה

שפרה שחר:  אני גם אקבל אותה משכורת, אם אני בכלל לא אתעסק עם הלומי הקרב

רות פרמינגר: תסלחי לי, זה לא מכבד מה שאת עושה לנכים מכל סוג שהוא

רות פרמינגר:  אנחנו פה מנהלים שנים רבות - - -     

שפרה שחר: אותם אנשים שלא הגיעו לכאן היום הם אותם אנשים שאמרו להם שידונו היום אך ורק בסעיף הביטוח

רות פרמינגר: אנחנו מתנהלים פה שנים רבות בצורה הוגנת ומכבדת, כולנו נכים, ואת גורמת פה לאווירה רעה

שפרה שחר: - - - עוה"ד יעל סלנט גישרה ביניכם

ישראל אייכלר: הוויכוח הזה תם

שפרה שחר: הנה בן ברק חזר, אני רוצה שהוא יאשר את הדברים

ישראל אייכלר: לא, היועצת המשפטית אומרת שלא נספיק את הדברים החשובים כדי לגמור את החוק

שפרה שחר: אבל אני מקווה שהחקיקה הפעם תעשה צדק עם הלומי הקרב, כפי שחבר הכנסת בן ברק הסכים עם דבריי

רם בן ברק: רפורמת נפש אחת היא אולי הדבר החשוב ביותר שקרה והבשורה הגדולה ביותר שקרתה לנכי צה"ל ולפצועי צה"ל כבר הרבה מאוד שנים

רם בן ברק:  היא לא מושלמת, ויש דברים שצריך לדון בוועדה ולראות איך לשפר אותם, אבל בוודאי ובוודאי אני לא אמרתי שהיא עושה עוול

רם בן ברק:  צריך לתקן אותה בעניין של - - -     

שפרה שחר: היא עושה צדק עם הלומי הקרב? זה מה שאמרת? בוא תגיד מה שאמרת לי

ישראל אייכלר: הוויכוח תם, אתם לא מבינים על מה אני מדבר?      

רם בן ברק: הרי אני אמרתי את מה שאמרתי לפני 10 דקות

רם בן ברק:  לפני 10 דקות אמרתי, שכדי שהרפורמה הזאת תהיה מושלמת, צריך לראות ששמים דגש מיוחד על הלומי הקרב, בעיקר בכל מה שקשור לשיקום – זה מה שאמרתי, אמרתי אז ואני אומר את זה היום

איציק סעידיאן: אני חושב שאם המילים שאמר חילי טרופר יובילו אותנו פה בדבר הזה, נבין שאנחנו באים לעשות פה משהו גדול לאחר שהיה מקובע שנים

איציק סעידיאן:  בסוף אנחנו ניתקע, לא נתקדם וסתם נתעכב, אם כל אחד יביע את הדעה שלו באמוציות ולא ייתן לשני לדבר

איציק סעידיאן:  בואו נבין שכולנו באים מהמקום הכי נקי שיש, אני חושב שאנחנו מדברים על עניינים שקשורים לכל אחד ואחד בפן האישי שלו ובמשפחה שלו, הדבר הכי טהור וקדוש שיש

איציק סעידיאן:  אני מאמין שכולם פה יודעים את המשמעות ואת החשיבות של הדברים

ישראל אייכלר: אני מבקש מכולם לקחת את הדברים של איציק ולכבד את המעמד ולכבד את הדיון

ישראל אייכלר:       עכשיו ידברו שני אנשים, אחד מהם נפגע פוסט טראומה מרדכי רוזנברגר ואחריו בני פרץ, ומיד אנחנו נעבור לאנשי המקצוע ונתמקד רק בחוק שאנחנו מדברים עליו ולא בשום דבר אחר

מוטי רוזנברגר: שמי מוטי רוזנברגר, לוחם ממלחמת יום כיפור

מוטי רוזנברגר:  נפצעתי קשה פיסית ונפשית

מוטי רוזנברגר:  אני יושב פה, שומע את הצעקות ואת הוויכוחים, זה בנפשנו

מוטי רוזנברגר:  אני מעריך מאוד את כל היושבים פה

מוטי רוזנברגר:  רציתי לומר רק דבר אחד שהוא מעבר ומעל לכל הדברים שנאמרו פה, משהו שהציבור לא יודע כל כך

מוטי רוזנברגר:  מאז מקרה איציק סעידיאן היקר שיושב אתנו פה, שמו קץ לחייהם, התאבדו בסביבות 23 פצועי PTSD, חלקם מוכרים, חלקם לא מוכרים, אבות לילדים, ילדים להורים, והשמים לא נפלו – 23 משפחות ששמו קץ לחייהן

מוטי רוזנברגר:  אני חושב שזה אומר משהו

מוטי רוזנברגר:  העניינים בטיפול, במהלך, בחקיקה, הכול טוב ויפה, אבל צריך לעשות כמה שיותר מהר כדי לסגור את כל הדיונים ולסגור קצוות, כי הם הולכים ומתאבדים

מוטי רוזנברגר:  זה מידע שהציבור לא יודע, והוא מידע מאוד מאוד חשוב, לדעתי אפילו ברמה שיהיה צריך להקים רשות לאומית לטיפול בהלומי הקרב, כי נוגעים בזה כל כך הרבה נקודות וכל כך הרבה משרדים שונים

מוטי רוזנברגר:  לא אכנס לפרטים, יכול להיות שזה הפתרון

בני פרץ: כבודו, אני לא רק פעיל חברתי ומוכר בכנסת, אני גם נכה פעולות איבה, אבל אני בא לדבר פה על אחי זכרונו לברכה

בני פרץ:  אחי היה חייל, הוא היה פוסט טראומה במצב קשה מאוד, שללא זריקה הוא אפילו לא יכול היה להתקיים

בני פרץ:  אני נפלתי אתו בגורמים האלה שאתה קורא להם אגף השיקום, מלחמות

בני פרץ:  ישר העמידו אפוטרופוס, קיבלתי טלפון: זה המדינה

בני פרץ:  הם השתלטו עליו, הראשון גנב וברח להם

בני פרץ:  מי שזוכר את האפוטרופוסית שגם גנבה את כולם וברחה לחוץ לארץ, לא רק גנבה אותו, אלא זאת פעם שנייה שעשו לו את זה, כאילו אנחנו לא קיימים

בני פרץ:  כבודו, אנחנו קיימים בשבילם רק כדי להפיל עלינו, לא להביא לך אפילו נייר

בני פרץ:  היא לא רק ברחה, אלא סיבכה אותו בחובות עם עמידר, סיבכה אותו בכול, עד שהגיעו בשלוש לפנות בוקר, הוציאו אותו והפכו אותו ל-homeless

בני פרץ:  כשישבתי עם אגף השיקום, הוא לא רצה אפילו להביא לי מכתב כשישבתי אתו – לא יכול להיות שגם אם יהיה לו חוב, אסור להוציא אותו

בני פרץ:       כבודו, הוא נפטר רק לפני שנה וחודש, בשעה עשר בלילה התקשרו אלי, ובגלל שאני בא ממשפחה דתית שחייבים גם לקבור אותו, אני ישבתי שם להילחם, לא רציתי, כי אמרתי: לא יכול להיות, אני לא אתן לאחי שיכניסו אותו לכוך

בני פרץ:  ישבתי עם משרד הביטחון, אגף השיקום, שום דבר

בני פרץ:  כל הפוסט-טראומות האלה, שום דבר לא תמצא איתם

בני פרץ:  אני רוצה להגיע לנקודה שתשמע אותה

בני פרץ:  בסוף לא היה אתי כלום, כי קראו לי למודיעין ששם נפטר אחי מהתקף לב, והייתי צריך לבוא ישר לבית הקברות

בני פרץ:  לא הסכמתי, לא היה אתי שום דבר, לא צ'קים, עד שהאחיין שלי שם כסף במקומי, 11,500 שקל כדי לתת לו קבר

בני פרץ:  אמרתי להם הוא יהיה קבר שלם, כי אתם גם לוקחים מביטוח לאומי

בני פרץ:  זאת עסקה של הלילה

בני פרץ:  אני הייתי צריך להרכיב גם את המצבה, גם את הכול, גם את השבעה עם האחים שלי

בני פרץ:  כשהרמתי טלפון אליהם, לנכי צה"ל, אמרו לי: אם הוא לא חבר, אין לו ביטוח חיים

ישראל אייכלר: הנה, עכשיו יהיה ביטוח לכולם

בני פרץ: לא כבודו, אני רוצה להגיע לנקודה

בני פרץ:  הרמתי טלפון לאגף השיקום: יש לי הוצאות – שום דבר, אפס

בני פרץ:  עד עכשיו הייתי איתם במשפטים

בני פרץ:  אפילו המשכורת שלו, כי הוא נפטר בסוף החודש, הוא לא לקח אותה והיא חזרה אליהם

בני פרץ:       כבודו, אתם צריכים לעבוד על זה במיוחד

בני פרץ:  לפוסט טראומה תהיה חובה, גם אם יהיה לו אפוטרופוס, תהיה חובה להיות חבר בארגון, כולל להוריד לו את כל הצרכים, כולל ביטוח חיים, ולמה? כי אני היום נלחם להשאיר לאחי את ההנצחה, כי אחריי אין מי שיגיד עליו קדיש

בני פרץ:  אני נלחם עם משרד הביטחון, כדי שיהיה למשפחות כסף לפחות לקבור אותו, להנציח אותו, אם זה בבית הכנסת לספר תורה כל חייו

בני פרץ:  אחי לא יכול היה להקים משפחה בגלל מצבו

ישראל אייכלר: בני, אתה עוד תפגוש אותנו ותבוא לדיונים

בני פרץ: אמרו לי שאגף השיקום נכי צה"ל יכול לעזור לי בזה, כי הבעיה של התקפי הלב נגרמה לו מהתרופות האלה

בני פרץ:  אנחנו לא מחפשים כסף, אלא שיישאר מי שיגיד קדיש אחריי

ישראל אייכלר: תודה, תהא נשמתו צרורה בצרור החיים

ישראל אייכלר:       אנחנו עוברים לעוה"ד אייל בן שושן, היועץ המשפטי של נכי צה"ל

ישראל אייכלר:  אני רוצה שתתייחס לחוק עצמו, לסעיפים שקראה היועצת המשפטית

איל בן ראובן: אוקי, תודה רבה יושב-ראש הוועדה

איל בן ראובן:  ההערה הראשונה שלנו מתייחסת לסעיף 14, סעיף (ב)(1) ו-(ב)(2) מבצעים חלוקה בין ניכויים שהם חובה, כדוגמת ביטוח סיעודי, ביטוח חיים ודמי חברות בארגון

איל בן ראובן:  קוראים למנגנון opt-out, זאת אומרת הנכה צריך להודיע שהוא לא רוצה - -       

יעל סלנט: לא חובה

איל בן ראובן: כן, לא חובה

איל בן ראובן:       - - לבין סעיף (ב)(2), שזה מנגנון שהנכה צריך לבקש באופן פוזיטיבי שינכו לו את זה

איל בן ראובן:  זה אומר שהחברות שלו לא בארגון, אלא בבית הלוחם עצמו

ישראל אייכלר: אם נצליח, אנחנו רוצים להשתדל להעלות את זה עוד היום, למרות שיש איזה סיכום שלא מעלים היום חוקים

ישראל אייכלר:  אם המליאה תאשר, אנחנו מיד מחר נסיים את זה בלי נדר

איל בן ראובן: זו המטרה, ולכן כמו שאמרתי, סעיף (ב)(2) דן בניכויים שהתקבלה עליהם הסכמה פוזיטיבית בכתב של הנכה, ואנחנו מבקשים שסעיף (ב)(1) וסעיף (ב)(2) יהיו קוהרנטיים במקרה הזה, ובשניהם תשונה המילה בין "רשאי לנכות" ל"ינכה"

יעל סלנט: למרות שהחוק היום בסעיף 14 מדבר על רשאי לנכות

איל בן ראובן: נכון, אבל זה מה שאנחנו רוצים לשנות

יעל סלנט: הביטוח הלאומי מדבר על רשאי

איל בן ראובן: לביטוח לאומי אין את ההיסטוריה של ארגון נכי צה"ל

איל בן ראובן:  אנחנו פה בעולם חדש, אבל אנחנו לא רוצים להתחיל פה להזכיר את ההיסטוריה הפחות נעימה

איל בן ראובן:  היו בעבר מקרים שסעיף הניכויים שימש כמנוף לחצים כנגד הארגון לעמוד על זכויותיו

איל בן ראובן:  הפסיקה גם אומרת שרשאי כמו חובה על הרשות

איל בן ראובן:  אנחנו מבקשים שהחוק יהיה קוהרנטי, שסעיף (ב)(1) יהיה קוהרנטי לסעיף (ב)(2); קל וחומר שלהבדיל מסעיף (ב)(1), בסעיף (ב)(2) הנכה מבקש שינכו לו באמצעות בקשה בכתב, ולכן אנחנו מבקשים את הקוהרנטיות הזאת

יעל סלנט: אבל למה ב-(ב)(1) אתם רוצים שזה יהיה "ינכה" ולא "רשאי לנכות"? הוא הרי לא חייב לנכות

יעל סלנט:  ב-(ב)(2) אני עוד יכולה להבין שהם אומרים: אם הנכה ביקש לנכות - - -     

איל בן ראובן: קודם כל אנחנו מדברים על הנוסח הקיים, בנוסח הקיים (ב)(1) הוא "ינכה", נכון? אני מתייחס לנוסח שמוכן לוועדה

יעל סלנט: בנוסח הקיים בחוק עצמו, לא בהצעה לתיקון, זה כן רשאי

יעל סלנט:  אנחנו שואלים, למה אתם מבקשים לשנות את המצב הקיים בחוק ולדבר על "ינכה" ולא "רשאי לנכות"

איל בן ראובן: קודם כל הפסיקה קובעת, שברגע שחלה חובה על רשות ברמת התיבה "רשאי", היא בעצם חובת פועל יוצא שצריך לבצע

איל בן ראובן:  בהיסטוריה שלנו, לצערנו – אני מקווה שזה לא יקרה בעתיד, אבל בהיסטוריה שלנו – החובה הזאת של הרשאי, פורשה על ידי אגף השיקום כאפשרות בחירה, ותגמולים שנוכו מהנכים לא הועברו לארגון, ואנחנו רוצים לוודא שדבר כזה לא יקרה בעתיד

איל בן ראובן:  זה מוסכם עלינו ועל אגף השיקום

איל בן ראובן:  אין מחלוקת בנושא הזה, וזו הסיבה

עידן קלימן: סליחה שאני מתערב, אני אהיה קצת פחות מנומס

עידן קלימן:  חלילה וחס האנשים האלה לא היו פה, כמו שעוה"ד בן שושן אמר, אלה היו ימים אחרים וזמנים אחרים

עידן קלימן:  היה ויכוח קשה מאוד בין ארגון נכי צה"ל לבין שר הביטחון

עידן קלימן:  מנכ"ל משרד הביטחון דאז – אני בכוונה לא אכנס לשמות, אם גברתי תרצה, אני אפילו אראה לה אפילו את המסמכים הרלוונטיים בעניין, כמו שאמרתי אני תמיד מוסמך – על מנת שארגון נכי צה"ל לא יילחם על זכויות החברים, על הצרכים של החברים, משרד הביטחון הודיע שהוא מפסיק לנכות דמי חבר לטובת ארגון נכי צה"ל, ועל ידי זה לנסות לחנוק תקציבית את הארגון

עידן קלימן:  מי שהיה אז בראש המערכת נכנע, אנחנו לא ניתן לזה לקרות

עידן קלימן:  יש הבדל גדול מאוד בין זכויות הפרט של נכי צה"ל לבין המנגנונים של הארגון, ותכליתנו פה היא להגן על זכויות נכי צה"ל

עידן קלימן:  לכן אני חושב יעל, שחשוב מאוד מאוד לא להשאיר את שיקול הדעת הזה למישהו שבא לו לחשוב שהוא יכול לנהל קרבות מאוד מכוערים על חשבון הגב של פצועי צה"ל

בני פרץ: כבודו, שתהיה שם תוספת: חובה לתת לפוסט טראומטיים את הביטוחים האלה, כי מחר הם יכולים ליפול

בני פרץ:  חובה לגבות מהם, עם הסכמתם או ללא הסכמתם; חובה, כולל חברות בארגון כדי שיוכלו לקבל גם את ביטוח החיים וכל מה שצריך, כי הפוסט טראומטיים לא יודעים לעשות הרבה דברים, ולא סומכים לא על אגף השיקום ולא על משרד הביטחון

ישראל אייכלר: איציק סעידיאן, אני רוצה להודות לך שבאת לכבד את הנושא בנוכחותך

ישראל אייכלר:  דע לך שיש לך זכות גדולה מאוד, שכל המדינה מבינה כמה צריך לעזור גם להלומי קרב וגם לפצועי צה"ל

ישראל אייכלר:  אני בכלל חושב שכל פצוע, במידה מסוימת, אנחנו לא יודעים מה קורה בנפשו, צריך לטפל בו ולעזור לכל אחד כפי יכולתו

איציק סעידיאן: אמרתי לעידן שאנחנו עושים פה מהפכה היסטורית

איציק סעידיאן:  כמו שאנחנו בהייטק ראשונים בכול, אנחנו נעשה פה מהפכה היסטורית לערכים של נכי צה"ל ונהיה אור לגויים

ישראל אייכלר: בעזרת השם

רות פרמינגר: בעזרת השם

ישראל אייכלר: תודה רבה

ישראל אייכלר:  תהיה בריא, ושיהיה לך חג כשר ושמח, תודה איציק

רות פרמינגר: כל טוב, אמן

רות פרמינגר:       אני רוצה להוסיף משהו קטן לגבי מה שאמר עידן

רות פרמינגר:  החוק קובע מי הוא ארגון יציג

רות פרמינגר:  משנקבע ארגון יציג, אחת החובות שלנו כארגון יציג היא לפעול למען החברים שלנו

רות פרמינגר:  לפעמים אנחנו פועלים למען החברים, גם כשאני מדברת מול ביטוח לאומי, לפעמים אנחנו מנהלים קרבות – אנחנו רוצים לקבל יותר, ביטוח לאומי לפעמים פחות רוצה, אני בטוחה שגם נכי צה"ל חווים כאלה חוויות, ומאוד חשוב שהארגון שלנו, שזה אחד העוגנים שלו, התשלומים הללו של דמי חבר שהם מאוד חשובים, לכן אני חושבת שצריך להבטיח את התשלומים האלה ואת ההגעה שלהם בלי שום גורמים מתערבים באמצע

רות פרמינגר:       דבר שני, אנחנו מתחייבים על הביטוח הסיעודי, ואלה תשלומים שחייבים להיות

רות פרמינגר:  לכן אני לא רואה שום סיבה שיהיה מצב של "רשאי" אולי כן ואולי לא, אלא פשוט ינכה את זה מהסכומים

רות פרמינגר:  מי שלא רוצה, תמיד עומדת לו הזכות בסכומים הללו להגיד: אני לא רוצה להיות חבר

רות פרמינגר:  אני חושבת שחשוב מאוד שזאת תהיה קביעה נחרצת

בני פרץ: מי שלא רוצה להיות חבר, מלבד פוסט טראומטיים שצריך לחייב אותם, כדי שלא יקרה מה שסיפרתי פה

בני פרץ:  כבודו, אלה חייבים, לאלה אין שום מודעות עצמית, הפוסט טראומטיים הם אנשים שונים לגמרי

עידן קלימן: אסור שתהיה יכולת סחיטה של גוף ממשלתי חזק על ארגון יציג על פי חוק, פשוט אסור שזה יהיה

ישראל אייכלר: אני לא משפטן, אבל אני חושב שברגע שאני אומר שהוא רשאי לקחת, הוא ייקח

ישראל אייכלר:  לעומת זאת, לפי הסברה שלי, הציבור שלכם, המבוטחים, החברים, רוצים שיהיה כתוב "רשאי", זה יהיה עבורם רך יותר מאשר ינכה בכוח, כאילו עוד מנגנון שלטוני

עידן קלימן: אדוני, זה לא אנחנו

ישראל אייכלר: אני יודע, זה משרד הביטחון או הביטוח הלאומי

עידן קלימן: זה הארגון מול משרד הביטחון

ישראל אייכלר: אז אני מעדיף לכתוב רשאי

עידן קלימן: אז אתה מגן כאן על משרד הביטחון ולא על ציבור הנכים

ישראל אייכלר: להפך

עידן קלימן: לא

ישראל אייכלר: אז לא הבנתי, אתה יודע מה? יש לי יועצת משפטית, תסבירי לי את מה ההבדל בין רשאי לבין ינכה ולמי זה טוב

יעל סלנט: בוא נתחיל מההתחלה

יעל סלנט:  היום החוק של נכי צה"ל קובע שקצין התגמולים רשאי לנכות

יעל סלנט:  מה שמבוקש לגבי דמי החברות בארגון היציג תשלומים לקרן לעזרה הדדית ודמי השתתפות בביטוחים שזה יהיה ינכה, ולא רשאי לנכות

יעל סלנט:  עכשיו אני שומעת שגם מבוקש אותו הדבר לגבי ההלוואות והחברות בבית הלוחם, שגם שם אם יש בקשה מפורשת, תהיה חובה לנכות ולא רשאי לנכות

יעל סלנט:       עכשיו אני שומעת פעם ראשונה גם מארגון נפגעי האיבה, שהם לא רוצים שיהיה כתוב רשאי לנכות, אלא רוצים שיהיה כתוב ינכה

רות פרמינגר: אנחנו פשוט ממליצים ככה

יעל סלנט: בסוף זה להכרעת הוועדה

יעל סלנט:  אני חושבת שבסופו של דבר קצין התגמולים לא אמור לעשות שימוש לרעה בסכום הזה, שאמור להיות רק צינור

רגרמן: הוא לא יעשה שימוש לרעה, אבל גם אין כוונה שלא לנכות, ולכן אני לא רואה בעיה עם זה שיהיה כתוב "ינכה"

יעל סלנט: אז בכל מקום יהיה – שלומי, גם אצלכם - - -      

שלומי מור: לגבי דמי החבר והביטוחים, אני לא רואה שום בעיה עם המילה "ינכה"

שלומי מור:  לגבי ההלוואות, אני חוזר על החשש שהעליתי קודם, אם תהיה חובת ינכה, אני חושש חלילה ממצב שבו נכה נקלע למצב כלכלי קשה והוא בנכות מאוד מאוד גבוהה והוא זקוק לחצי מיליון שקל, והוא מבקש עכשיו מאתנו לנכות לו במשך שלוש שנים קדימה את כל הקצבאות ולא יישאר לו כלום

ישראל אייכלר: לא יישאר לו כלום למחיה

שלומי מור: אני רוצה למנוע את זה, אדוני, ולכן הצעתי שאם יחייבו אותנו - - -     

איל בן ראובן: אבל זה לא בסעיף הזה, זה בסעיף 14

שלומי מור: הרציונל יהיה שלעניין הלוואות, הניכוי לא יעלה על 25%, ואז אין לי בעיה גם שייכתב "וינכה"

יעל סלנט: וזה מקובל גם על ארגון נכי צה"ל, שהלוואות ובית הלוחם יהיו עד 25% מתגמולו של נכה?      

איל בן ראובן: רגע, בוא נחלק את זה לשניים

יעל סלנט: הם קשורים אחד בשני, אומר שלומי: אם אין לי שיקול דעת בניכוי, אני רוצה - - -     

איל בן ראובן: אני חושב שזה דווקא קשור לסעיף (ג), אני רק רוצה ללכת לפי הסדר הנכון כדי שנספיק

איל בן ראובן:  קודם כל לגבי סעיף 2, להמיר את המילה "רשאי לנכות" ל"ינכה", זאת הבקשה שלנו

ישראל אייכלר: הבקשה שלך צריכה להיות מובנת לי

ישראל אייכלר:  יש לי יועצת משפטית, כי אני לא משפטן

ישראל אייכלר:  אתה משפטן, אני לא יכול להתווכח אתך על המשמעות של המילה "רשאי"

ישראל אייכלר:  אני רק סופר, בסך הכול 40 שנה, אבל אני לא יודע מה זה "רשאי" ו"ינכה" כמשפטן, כי אני לא משפטן

ישראל אייכלר:  יש לי את המשפטנית שאומרת שיש הבדל, ויש פה עוד משפטן – שלומי, אתה גם משפטן?      

שלומי מור: כן

ישראל אייכלר: אתה כן מבין את ההבדל בין ינכה לבין רשאי?      

שלומי מור: משתדל, כן

ישראל אייכלר: הוא אומר שיש מצב שיבוא נכה שנמצא במצוקה ויתחייב על תשלומים חודשיים שאוכלים לו את כל התגמול, ואתם לא רוצים שזה יקרה, נכון? לכן הוא אומר שכאשר יהיה כתוב רשאי, הוא מבטיח את הדבר הזה, מה אתה עונה על זה?     

איל בן ראובן: אני חושב שאצלנו, להבדיל מהמנגנון בביטוח הלאומי, זה לא רלוונטי, ואני אסביר למה

איל בן ראובן:  בסעיף (ב)(2) אנחנו מתייחסים לשני דברים: אחד, התשלום לפעילות בבתי הלוחם, והשני, נוהל ההלוואות

ישראל אייכלר: הוא מדבר על ההלוואות

איל בן ראובן: בהלוואות אצלנו, אני לא יודע איך עובד המנגנון בביטוח הלאומי, אצלנו יש תקנון מסודר וההלוואות מאושרות מראש על ידי הבנק, אחרי שהבנק בוחן שיש לו את יכולת ההחזרה לפי התגמולים

איל בן ראובן:  מי שנותן את ההלוואה זה הבנק, הארגון הוא לא גוף שנותן הלוואות

איל בן ראובן:  הארגון הוא רק גוף שמהווה בטוחה להלוואות, במקרה שהנכה לא יכול להחזיר את ההלוואה, ולכן אצלנו בתקנון ממילא הסכום מוגבל בתקנון ביחס למקרה הכי גרוע שבו נכה באחוזים נמוכים יוכל להחזיר, אנחנו תמיד הולכים על ה-worst case scenario

איל בן ראובן:  כרגע התקנון הוא עד לסך של 18,000 ש"ח הלוואה, ההחזר הוא ב-84 תשלומים

איל בן ראובן:  לכן אני אשלים, שכעיקרון מבחינה קטגורית, מבחינתנו אין בעיה, ההצעה של שלומי שזה יעבור להיות "ינכה", ובכפוף לכך שההחזר החודשי להלוואה לא יהיה מעל לשיעור של 25% מהתגמול, מבחינתנו זה בסדר

יעל סלנט: אבל זה צריך לכלול אצלכם גם את בית הלוחם, כי בסוף אלה סכומים שאוכלים את התגמול של הנכה

איל בן ראובן: לא, בית הלוחם וההלוואה הם שני דברים שונים

איל בן ראובן:  הלוואה זו התחייבות לטווח ארוך

איל בן ראובן:  אני מבין ששלומי חושש, שאדם לוקח הלוואה ועוברים הימים והוא לא יכול לעמוד בה

איל בן ראובן:  בבית הלוחם זה לא אותו דבר, הוא מודיע שהוא מבטל את החברות והיא מתבטלת בו ביום, אין חובות עתידיות בהקשר הזה

יעל סלנט: לא בו ביום, אלא 30 ימים - -      

איל בן ראובן: - - 30 ימים, אנחנו מדברים במקרה הכי גרוע שזה 199 שקלים

איל בן ראובן:  הוא מדבר פה יותר על סכנה לעיזבון שיגיע

איל בן ראובן:  אין פה את הסכנה הזאת, זה לא רלוונטי, אלה שני דברים שונים

רגרמן: זה גם מקובל עלינו

יעל סלנט: אמרנו שהניכוי החודשי להלוואות לא יהיה יותר מ-25% מהתגמול

יעל סלנט:  ולגבי בית הלוחם אתם אומרים שאין דאגה, כי - -         

איל בן ראובן: - - זה תשלום מתחדש כל חודש, הוא יכול להפסיק חודש בחודשו

איל בן ראובן:  זה לא כמו הלוואה שהוא התחייב לקחת את הכסף למשל, ואחר כך המשפחה צריכה לשאת בתשלומים

יעל סלנט: ומבחינת תנאי הביטול?     

איל בן ראובן: הודעה בכתב, ואצלנו גם מתקבל ווטסאפ

שלומי מור: יעל, אם כולם סביב השולחן מסכימים לזה, גם לא נדרש שהשר יקבע בתקנות מה השיעור המקסימלי שאפשר לנכות בגין הלוואה, כפי שזה היום מופיע בנוסח

יעל סלנט: אז אנחנו צריכים לעשות שני תיקונים: אחד, להגיד שעל הלוואות רק עד 25% מהתגמול השוטף; ואנחנו צריכים להגיד גם - -     

איל בן ראובן: בסעיף (ג) הסכומים המרביים יהיו לא רק ביחס לסעיף (ב) כללי, אלא זה יהיה סעיף (ב)(1) בלבד

יעל סלנט: בסדר, אנחנו נבחן את זה

יעל סלנט:  ממילא אנחנו לא מצביעים היום, אנחנו נציג בדיון הבא נוסח מעודכן, ונתייעץ כמובן - - -     

איל בן ראובן: אני רק רוצה להשלים את דבריי ולוודא שבסעיף (ג1), גם שם במקום בסעיף (ב) יופיע בסעיף (ב)(1), כי המנגנון של להודיע בכתב הוא רלוונטי רק לתשלומים ב-(ב)(1) – אני מזכיר, התשלומים ב-(ב)(2), הנכה מבקש בכתב, זה מנגנון הפוך, בסדר?     

קריאה: כתוב (ב)(1)

יעל סלנט: זה מה שהקראתי קודם, על מה אתה דיברת עכשיו?     

איל בן ראובן: על סעיף (ג1)

יעל סלנט: אמרנו ש"קצין התגמולים לא ישתמש בסמכותו לנכות מהתגמול כאמור בסעיף קטן (ב)(1) אלא לאחר שהודיע בכתב לזכאי", ואנחנו אומרים בסעיף (ג) ש"מותר לנכות כל חודש מתגמולו של הנכה לפי סעיף קטן (ב)"(1), ואנחנו נוסיף הוראה גם אצלכם וגם אצל נפגעי פעולות איבה, שאומרת שמהתגמול יהיה אפשר לנכות על הלוואות עד 25%

קריאה: כן, ב-(ב)(2)

איל בן ראובן: כן, ובסעיף (ג), במקום סעיף קטן (ב) יבוא סעיף קטן (ב)(1)

יעל סלנט: ב-(ג)? את (ג) כבר הקראנו

איל בן ראובן: חזרת, סיכמת, אז אני רק מוודא

איל בן ראובן:  תודה

שמיר קמינסקי: יעל, זה לא יותר מ-25%, לא עד 25%

ישראל אייכלר: היועצת המשפטית תכין נוסח

יעל סלנט: לא יעלה על 25% כמו עד 25%

ישראל אייכלר: תעשי נוסח שגם אנשים שכותבים יבינו, לא רק משפטנים

יעל סלנט: לכן שמתי נוסח משולב, כדי שלקהל יהיה יותר קל

ישראל אייכלר: עכשיו אני מצפה, שאולי עוד היום תסכים המליאה לאשר את הפיצול, ואז אנחנו מיד מחר בעזרת השם נעשה את הדיון הסופי, ואת תוכלי להשלים את התיקונים עד הנוסח, נקריא את כל הנוסח בעזרת השם

איל בן ראובן: יש עוד נושא שאנחנו חייבים תשובה לאדוני

ישראל אייכלר: לגבי התקנות?         

איל בן ראובן: לגבי הביטוח, נכים 19%-10%, אדוני ביקש, למרות שזה לא מופיע בנוסח כרגע

איל בן ראובן:  אדוני שאל אותנו לגבי נכים, שאינם חברים בארגון, האם באופן כללי הם יכולים להצטרף לביטוחים, ולגבי תת קבוצה מתוכם, לגבי נכים 19%-10%, האם הם כן יכולים להצטרף גם לביטוחים?     

ישראל אייכלר: תגיד לצופים שיבינו מה זה, עד 19% נכות

איל בן ראובן: עד 19% נכות, נכים שהוכרו עד 19% נכות לאחר 1996, השנה שבה שונה החוק

איל בן ראובן:  מי שהוכר עד 1996 הוא חלק מהארגון, ולכן התשובה שלנו מחולקת לשניים

איל בן ראובן:  בדקנו, ויש גם הוראות של הממונה על הביטוח, ביטוחים קבוצתיים

איל בן ראובן:  יש התניה שכדי להיות חבר בביטוח קבוצתי, צריכה להיות לך זיקה ישירה לגוף שמארגן את הביטוח

איל בן ראובן:  לכן בהקשר הזה, הגוף שמארגן את הביטוח זה ארגון נכי צה"ל, ולכן הזכאות האוטומטית היא של מי שחבר בארגון ושל עובדי הארגון

איל בן ראובן:       בפרשנות שלנו, אנחנו הצלחנו בעבר, ויכולים גם בעתיד, לקשור זיקה גם מי שהוא היה חבר בארגון ועזב, זאת אומרת: כל מי שעד 1996, 20% ומעלה, התנאי הוא שיש לו תגמול חודשי

איל בן ראובן:  במקרים הללו גם היום אנחנו כבר מקבלים אנשים לביטוח הסיעודי, וגם בעתיד נוכל לייצר מנגנון להוספתם, בכפוף לתנאי הפוליסה

איל בן ראובן:       הקושי נולד לגבי נכים שהוכרו לאחר שנת 1996 בשיעור של עד 19%

איל בן ראובן:  פה יש קושי, אבל אנחנו פועלים בנושא, והקושי הזה יהיה דו-שלבי: בשלב הראשון אנחנו צריכים לקבל אישור מהממונה על הביטוח להרחיב את הפרשנות של זיקה גם לגבי אותם נכים, למרות שאין להם זכאות אוטומטית להיות חברים בארגון

איל בן ראובן:  אנחנו מאמינים שנצליח לדייק את ההגדרה בצורה מאוד מצומצמת

ישראל אייכלר: אתה יכול לעשות את זה פשוט, כמו שאמרת קודם, גם מי שהיה פעם חבר, יכול להיות

איל בן ראובן: כן, אבל הם לא היו מעולם אף פעם

איל בן ראובן:  מאז 1996 הם לא היו

עידן קלימן: אנחנו פועלים באותה רוח של אדוני, שכמו שאנחנו דואגים לנפגעי פעולות איבה, גם לדאוג לאנשים האלה ולא להשאיר מאחור אנשים

ישראל אייכלר: נכון, ומה הדרך שתמצאו?      

עידן קלימן: לכן אנחנו פעם אחת ב-long run מול הממונה על הביטוח וגם בהסדרה מול חברות הביטוח, כי יש פה מנגנון אחר מהמנגנון הקיים של גביית תשלומים, כי זה לא קולקטיב; והדבר השני – יושב-ראש הארגון אישור שבעקבות הפנייה של הוועדה, לו יש מספר מקרים בודדים שעומדים כרגע על הפרק ורוצים להצטרף לביטוח, הארגון יאשר אותם במנגנון החריגים כחברים בארגון, ודרך זה הם יוכלו, עד שנשלים את התהליך היותר רחב

ישראל אייכלר: מצוין, אני רואה בזה בשורה טובה מאוד

רות פרמינגר: נשמח לראות איך אתם פותרים את הבעיה, וגם כל מי שמקבל קצבה ואיננו חבר בארגון שלנו, כי לא כולם 100% חברים, אנחנו עושים לו את הביטוח הסיעודי ואת ביטוח הבריאות

רות פרמינגר:  ברגע שימצאו את הנוסחה הזאת לאלה שאינם מקבלים קצבה שממנה אפשר לנכות, אנחנו נשמח ללמוד מכם איך אתם עושים זאת

איל בן ראובן: אין בעיה, רק שתי נקודות חשובות שצריך להביא כדי לא להטעות את יושב-ראש הוועדה

איל בן ראובן:  מכיוון שהם לא מוכרים מבחינת אגף השיקום כנכי צה"ל בזכויות הנוספות הללו, הם יצטרכו לשלם גם את החלק של המדינה, שזה יהיה ברור, כי המדינה לא משתתפת בחלק הזה

ישראל אייכלר: הרי זאת הבעיה עד 20%, זאת בעיה כללית

ישראל אייכלר:  ככל שאני הבנתי, הם רוצים לשלם, הם רק רוצים להיכנס לביטוח הזה

עידן קלימן: אני לא רוצה להכניס את המדינה למחויבות

ישראל אייכלר: כן, זה ברור, לא חשבתי שהם באים בטענה

רות פרמינגר: אתה אומר שהם רוצים לזכות בתעריף הזה, זה מה שהם רוצים, לזכות בתעריף המוזל, כמו שאנחנו עשינו שנכי צה"ל קיבלו אותנו בתעריף המוזל של הביטוח

איל בן ראובן: נכון, ולגבי מנגנון הניכוי הכספי, יש לנו איזשהו רעיון, שמקביל לרובד המורחב, אבל נדייק אותו בינינו אחר כך

ישראל אייכלר: על זה נאמר בעזרת השם

יעל סלנט: רק נחדד עוד פעם מול משרד הביטחון ומול הביטוח הלאומי, אנחנו כתבנו בנוסח, שהמדינה תשתתף רק לגבי נכה שמקבל תגמול חודשי, אז אנחנו נשארים עם הנוסח

רות פרמינגר: כן, היא הנותנת

איל בן ראובן: אמרנו, הוא ישלם גם את החלק של המדינה

ישראל אייכלר: מתי אתם חושבים להביא את התקנות על ה-50% האלה, אם וכאשר המליאה תאשר?     

איל בן ראובן: מבחינתנו, 10 דקות

ערן יוסף: ברגע שיהיה אישור לחוק והוא ייכנס לתוקף, אנחנו נפרסם תזכיר חוק לימים ספורים להערות הציבור, ואז נוכל להעביר לוועדה

ישראל אייכלר: כמה ימים זה מחייב?     

ערן יוסף: הכלל אומר 21, אבל אנחנו מקצרים תמיד

רות פרמינגר: אפשר שמונה ימים

ערן יוסף: אנחנו נקבל אישור לימים ספורים, אני לא יודע להגיד כרגע כמה

רות פרמינגר: אפשר שמונה, אפשר גם יום

יעל סלנט: אבל בכל מקרה הוא בתחילה מהאחד באפריל, נכון?     

ערן יוסף: כן, גם אם חלילה נעבור את האחד באפריל, נחיל אותו רטרואקטיבית

איל בן ראובן: אנחנו מאוד נשמח, אם יהיה אפשר לכנס במסגרת הוועדה הנכבדה דיון קונקרטי לאישור התקנות באופן חריג בעקבות לוחות הזמנים, נודה ליושב-ראש אם זה יהיה אפשרי

ישראל אייכלר: על מתי אתה מדבר? בפגרה?     

איל בן ראובן: כן, שבעה ימים אחרי יום שני

רות פרמינגר: אם ניכנס לפגרה, אם אפשר בפגרה

ישראל אייכלר: לא, אני חושב שלפני זה

רות פרמינגר: לפני זה – מה טוב ומה נעים

יעל סלנט: זה לא תלוי בנו, זה תלוי מתי אתם תניחו את זה

ישראל אייכלר: אם אני אצליח בעזרת השם, ביום שני נעביר את זה קריאה שנייה ושלישית

איל בן ראובן: אז ביום שני בערב אנחנו נפרסם את התקנות

רות פרמינגר: יעל, מתי הכניסה לתוקף של החקיקה הזאת?      

יעל סלנט: אם לא כתבנו הוראה מיוחדת, מיום הפרסום

רות פרמינגר: כן, מיום הפרסום

ישראל אייכלר: אם אנחנו צריכים לאשר, מתי הכנסת מתפגרת לפגרה? בשניים באפריל, אז ביום חמישי לפני הפגרה אנחנו יכולים להתכנס ולאשר את זה

יעל סלנט: בכפוף לזה שתביאו תקנות

ישראל אייכלר: ביום חמישי שלפני הפגרה

ישראל אייכלר:  אני חושב שפגרה זאת מילה ארמית בכלל, כי בעברית פגר זה משהו אחר לגמרי

ישראל אייכלר:  כל המושג של יומי דפגרא זה שתי מילים בארמית, יום של חג, פגרה

ישראל אייכלר:  אני לא יודע מה האקדמיה ללשון תעשה עם זה שהיא הכניסה מילה ארמית לפגרת הכנסת

ישראל אייכלר:       תודה רבה לכולכם